15 setembre 2013 a les 11:12\nGràcies a tu Raquel pel comentari. Seguim construint junts!\n20 setembre 2013 a les 9:10\nMoltes Gràcies per penjar aquest material!\nA l’escola ens es molt útil.\n23 setembre 2013 a les 8:35\nMoltes gràcies per compartir aquest material! ´És genial!!\n5 octubre 2013 a les 21:06\nHola Yolanda! Et segueixo des de fa temps i he de dir que m’encanten tots els materials que vas penjant! Aquest joc m’anirà molt bé per treballar la consicència fonològica amb un grupet de nens que tenen dislèxia i els hi costa fer tot aquest treball! Moltíssimes gràcies i enhorabona pel fruit del treball!!\n7 octubre 2013 a les 22:45\nGràcies per compartir les teves idees i el temps que dediques per fer tots els materials. Ens facilites moltíssim la tasca que fem com a mestres i ens obsequies amb materials motivadors també per nosaltres. Mil gràcies Yolanda!!!\n8 octubre 2013 a les 12:30\nRealment venir a fullejar el teu espai és inspirador i dóna moltes pautes i eines per treballar, tant a l’aula com a educació especial.\nGràcies per la feina feta i per compartir-la amb tothom.\n8 octubre 2013 a les 14:18\nMoltes gràcies a tu Sandra per compartir.\nJo i la resta de professionals que d’una manera o altra col·laboren en aquest bloc dediquem molt temps a la creació dels materials però també és veritat que s’agraeix moltíssim trobar un petit espai de temps per escriure comentaris i, missatges com els teus ens dónen ànims i ens empenyen a seguir treballant.\nComunicar-te amb nosaltres tan sols per felicitar-nos o per donar-nos les gràcies és també un valor afegit!\nPer tant… GRÀCIES TAMBÉ A TU!!!\n8 octubre 2013 a les 14:19\nEls vostres comentaris tamé ens inspiren i ens dónen força per seguir endavant.\nGràcies per comentar i…si mai t’animes a col·laborar ja saps on trobar-nos.\n13 octubre 2013 a les 8:43\nHe descarregat aquests jocs de consciència fonológica per provar amb els alumnes de CI. Potser caldrà adaptar una mica les normes i les activitats, perquè molts encara els costa llegir o bé no han arrencat, però em sembla una manera molt interessant de treballar.\n13 octubre 2013 a les 9:14\njo he utilitzat el joc amb nens de Cicle Inicial i el que feia era que la mateixa mestra llegís les consignes.\nUn atra manera d’adaptar el joc als teus alumnes també seria la següent: la mestra té la capsa amb els cartells de proves sobre la seva taula. S’estableix que, els primers o últims cinc minuts de classe es faran jocs de consciència fonològica. Un alumne triarà a l’atzar una prova que la mestra llegirà i que els alumnes, un a un, hauran de respondre (sempre en format joc).\nEl més important no és el moment del dia sinó destinar un petit temps dins la rutina escolar a treballar en veu alta la consciència fonològica tan necerssaria per adquirir un bon procés de lectura i escriptura.\nT’animo a provar-ho!\nJa ens comentaràs, si pots i si vols, com t’ha funcionat ja que pot ajudar a altres professionals que es trobin en la teva situació.\n4 novembre 2013 a les 18:02\nMoltes gràcies per compartir aquest material. És força enriquidor el poder treballar-lo amb els alumnes d’una manera més lúdica.\nasun aragonés diu:\n10 novembre 2013 a les 21:32\nAcabo de descobrir aquest joc tan bo, la veritat és que un sol joc has unit un munt d’exercicis, activitats que normalment fem per separat així que és fantàstic.\nMoltes gràcies per compartir-ho amb tothom\nEl que no acabo d’entendre és per què hi ha els colors vermell i verd en algunes caselles dels taulers.\n12 novembre 2013 a les 17:55\nels colors de les caselles dels taulers són aleatoris i, per tant, no signifiquen res; els vaig pintar així perquè quedés més bonic, res més 😉\nM’alegra saber que t’agrada aquest joc!!!\nSeguim en contacte per la xarxa.\n27 novembre 2013 a les 18:38\nMoltes Gràcies! pel material tinc dos fills i vull treballar la consciència fonològica i em va genial\n20 gener 2014 a les 15:20\nAquest material és meravellós, com tot el que pengeu al bloc. Moltes gràcies per compartir-ho amb tots nosaltres, que de ben segur en farem un bon ús!!\n22 gener 2014 a les 19:26\nPrimerament felicitar-te per tot el què fas…un material molt bo i el compartir-ho en el teu bloc i que altres mestres ho podem aprofitar!!! M’agrada moooolt toooot!!!!! milions de gràcies i ànims per continuar-ho fent!!!\nSalutacions d’una mestra d’educació especial, des de Santa Coloma de Gramenet.\n28 gener 2014 a les 23:03\nMoltes gràcies per compartir els materials, són molt bons i m’ajudaran enguany que estic de mestra de compensatòria, i també quan torne a estar en infantil, per als racons.\n30 gener 2014 a les 12:18\nMoltes gràcies per aquest material, Yolanda. Espero que en puguem fer un bon ús a la nostra aula. Ja us explicaré l’experiència!\nM. Àngels Frigola diu:\n31 gener 2014 a les 10:39\nMoltes gràcies Yolanda. Un material molt interessant. Ara només falta provar-lo! I potser utilitzar la idea per preparar material d’altres matèries.\n17 febrer 2014 a les 20:25\nMoltes gràcies Yolanda per compartir aquest material. Sembla molt interessant! Ara a posar-lo en pràctica.\n18 febrer 2014 a les 13:19\nCom puc descarregar-me aquests materials? Els trobo molt interessants! Felicitats per la feina feta!\n18 febrer 2014 a les 15:50\nfa un temps que vaig descrobrir la teva web, em sembla molt interessant i t’agraeixo enormement la feina que fas i la voluntat de compartir aquests deliciosos materials amb tothom. Moltes gràcies!\nMarta AG diu:\n21 febrer 2014 a les 13:38\nEs nota el “carinyo” per la professió!\nAssumpció Linares Sancho diu:\n26 febrer 2014 a les 12:19\nestava buscant idees per començar a fer treball fonològic amb un nen i em topo amb el teu blog! Fantàstic! Quina feinada. Espero poder compartir a la xarxa algun dia material propi tal com fas tu.\n4 març 2014 a les 11:23\nYolanda, m’he descarregat material per a treballar la consciència fonològica a l’aula d’audició i llenguatge, em sembla fantàstic! Enhorabona per aquesta “currada” impressionant i per aquest material que t’ha quedat realment bonic i aconseguit. Moltes gràcies per aquest treball i per la dedicació i les ganes que hi poses, això és vocació i passió per la faena i això és el que ens cal urgentment.\n17 març 2014 a les 12:45\nMoltes gràcies Simó, estic totalment d’acord amb tu. Les ganes i la dedicació són les armes més poderoses per seguir endavant i això es nota amb el munt de comentaris i amb el fet que cada dia siguin més els professionals que s’animen a compartir els seus recursos i materials.\nT’agraeixo moltíssim el teu comentari i m’alegra saber que aquest material és útil en el vostre dia a dia a les aules.\nUna araçada enorme i, de nou, moltes gràcies per comentar.\n17 març 2014 a les 12:47\nHola Assum, gràcies per comentar!\nSegur que, algun dia no molt llunyà compartirem per la xarxa recursos i materials!\nSi t’animes…ja saps on trobar-nos!\n23 març 2014 a les 20:58\nYolanda, moltíssimes gràcies per compartir aquest material. Me’l vaig descarregar per a treballar la consciència fonològica i el vaig provar amb els meus alumnes. Dir-te que s’ho passen molt bé i que els ha agradat molt. En format joc és variat i divertit. Enhorabona !!\n27 maig 2014 a les 22:33\nM’ha encantat el joc, tot i que només li he fet una ullada, però de seguida que pugui l’imprimeixo en gran i… a jugar!\nMoltes gràcies pel recurs.\n19 novembre 2014 a les 10:52\nesteu fent un treball que no té preu!. Només el llistat de blogs que relacioneu ja val la pena tenir-lo en compte!.\nAquest any faig d’assessora LiC, i estava buscant jocs i recursos per treballar el vocabulari. Quan he trobat el vostre blog…. he vist la llum!\nMoltíssimes gràcies per la feina feta i sobretot per compartir-la!\n24 novembre 2014 a les 17:13\nHola Yolanda. Acabo de veure el teu material del joc fonològic i el trobo molt interessant. M’agradaria poder-lo descarregar però no m’és possible. Em pots ajudar?\nMoltes gràcies per endavant i també per compartir tots aquests materials que ens ajuden tant en el dia a dia i ens faciliten tant la feina.\n15 gener 2015 a les 21:47\nJo he adaptat el llibre de les lletres per treballar-ho amb els meus alumnes a l’escola.\nCada vegada que fem una lletra, ells porten de casa fotografies que comencin per aquesta lletra, les enganxem en una cartolina i la platifiquem.\nElls escriuen el nom de la paraula amb lletra de pal o lligada, ho plastifiquem, i hi posem un “velcro” per poder enganxar i desanganxar.\nDe moment estan molt engrascats i contents de fer el seu llibre.\nMoltes gràcies per totes les idees que ens dónes.\n10 febrer 2015 a les 22:16\nmoltíssimes gràcies pel comentari i per explicar la teva experiència i les adaptacions que has incorporat al llibre de les lletres.\nEns encanta rebre les vostres aportacions i vosaltres enriquiu moltíssim aquest bloc.\nQue bé que estiguin engrascats i contents i que ens ho hagis fet arribar és d’agrair.\n11 febrer 2015 a les 16:20\nMoltes gràcies per aquest material!\nSóc mestra d’educació primària amb menció en atenció a la diversitat i ara estic fent un màster de psicopedagogia. En aquest estic fent pràctiques a una escola i treballant amb un alumne amb dificultats relacionades amb la consciència fonològica i gràcies al teu bloc he pogut afegir activitats molt interessants a la meva intervenció!\n11 febrer 2015 a les 16:58\nMoltes gràcies pel teu comentari. Per explicar-nos com els materials poden aplicar-se a la teva feina diària i per les teves paraules sobre el bloc i els materials que s’hi comparteixen. És un treball de tots mantenir-lo i enriquir-lo i comentaris com el teu ajuden a que creixi i que ajudi a més professionals. Ens encanta rebre aquest feedback i que ens feu arribar les vostres impressions. Molt agraïdes i, molta sort en la teva tasca! Una abraçada! 😉\n26 febrer 2015 a les 14:39\nMoltíssimes gràcies per la vostra generositat.\nSou un pou de recursos i bones idees , pràctiques, divertides i agradables estèticament.\nI totes molt útils per a l’aula.\n26 febrer 2015 a les 21:34\nmoltes gràcies per les teves paraules sobre el bloc i els recursos i els materials que es presenten. Ens fa il·lusió rebre notícies vostres i saber que el que es comparteix és útil en la vostra tasca diària.\nEl bloc el formem entre tots, tots l’enriquim aportant la nostra experiència, els nostres recursos i també els vostres comentaris així que…gràcies per dedicar uns minuts a escriure un comentari!!!!\n5 març 2015 a les 9:53\nFa poc que vaig descobrir el blog i vull donar-te les gràcies per la creació d’aquest material meravellós. Gràcies per compartir les teves idees i la teva feina amb tots nosaltres.\nCom em puc descarregar el joc?\nEstic segura que serà un èxit a l’aula!!\n27 abril 2015 a les 15:46\nMoltes gràcies per compartir tots aquests materials. Segur que els nens i nenes de la meva classe gaudirant molt.\n6 maig 2015 a les 17:23\nM’encanta aquest joc! Moltes gràcies per fer material de qualitat i en català!\n16 juny 2015 a les 16:36\nHola Yolanda! Me encanta este material, una compañera de trabajo lo ha descargado, pero a mi no me deja desde Camaleo, y tengo cuenta.\nPodrías enviarme el material por internet a mi dirección de correo electrónico?\n2 agost 2015 a les 16:40\nSovint miro aquest bloc entre d’altres.\nAquest estiu he fet un curs de consciència fonològica i el teu material el trobo interessantíssim i molt pràctic.\nHe intentat descarregar-me’l després de registrar-me al Calameo, però ni he pogut registrar-me (dec fer alguna cosa malament), ni sé com fer-ho per descarregar-lo.\nJa em diràs alguna cosa, si us plau?\nMoltes felicitats pel bloc i moltes gràcies\n8 setembre 2015 a les 16:27\nJo també he intentat descarregar-me el joc de consciència fonològica, però el botó de descàrrega està inactiu.\nEm sembla un material molt interessant i m’agradaria utilitzar-lo a les meves classes d’Audició i Llenguatge. Com podria obtenir-lo? Me’l podries passar per correu electrònic?\n11 octubre 2015 a les 12:57\nMoltes gràcies per compartir aquest material!Estic segura que m’anirà genial i que els nens aprendran mentre s’ho passen bé!\nGràcies Sílvia pel teu comentari sobre el material.\nEsperem que realment sigui així i aprenguin gaudint.\nJa ens explicaràs l’experiència.\nSeguim compartint i comentant.\nAurora Clemente diu:\n15 octubre 2015 a les 19:55\naquest curs a la meva escola hem decidit apostar a fons amb la consciència fonológica i he vist els vostres materials i m’encanten!! M’agradaria poder tenir el material per compartir-lo amb les companyes d’educació infantil i per suposat per posar-ho en pràctica. Gràcies pel vostre bloc, és indispensable!!\n15 novembre 2015 a les 21:19\nBona nit Iolanda!\nHe intentat descarregar-me els teus materials del joc fonològic però no em deixa, ja fa temps que estic registrada al calameo però no me’n surto. Els puc descarregar d’una altra manera. Moltes gràcies per compartir els teus materials!\n10 febrer 2016 a les 19:19\nHola! He intentat descarregar-me els materials pel joc fonològic però des de calaméo no em deixa. Està penjat en algun lloc on pugui descarregar-ho? Gràcies\n4 març 2016 a les 19:55\nMolt bona feina! Enhorabona! Sabeu com puc descarregar els documents? Estic registrada a Calameo, però no em dóna la opció de descarregar.\n9 maig 2016 a les 13:51\nM’encanta el blog i els recursos que comparteixes, es nota la gran vocació que sents!\nCom puc descarregar-me aquestos recursos?


I amb el somriure, la revolta: RUMORS\nPublicat per Núria a 1:04\nEl diu té un problema. Però el que repeteix en té dos.\nFins i tot amb la rumoroligia més malintencionada hi ha reaacions de reafirmament.\nNo és tan cert que t'hagin fet mal. Molts no hem cregut rés. El cert és que t'has sentit ferida. Alleujat. Com molt bé diur, la vida és per a viurela. Lluny dels malintencionats? Difícil, estan per a tot arreu, però no costa tan de detectar-los.\nUn anònim proper, encara que no parlem gaire.\n3 de juliol de 2008, a les 8:06\n¡A tomar vientos con los rumores! Que los que bien os conocemos no nos creemos nada de nada, es más, suena hasta ridículo.\nUn besote y ¡arriba esos ánimos!\n3 de juliol de 2008, a les 11:13\nabg-la pobla ha dit...\nhola Nuria, eh...no sabia que tenies un blog, esta be. Sobre els rumors, jo no he sentit res, mai m'assabento de res, sembla que estigui en un altre planeta, be, cert es que visc a la pobla, i mes o menys, be ja m'ho explicaras demà, però com tots sabem, hi ha una serie de personatges sense vida, que tenen que inventar la dels altres, o no?, com l'amigo que te cuento del indigente...aprofito per saludar-te i molt be pel bloc, ah i les lletres de l'aniversari dels diables, estan molt xules,\n3 de juliol de 2008, a les 14:02


Personalitza el teu casc industrial i diferencia't! - Companyia d'Uniformes\nAquests danys podrien estar causats per:\nXocs contra objectes.\nCops al cap per alguna caiguda.\nCremades per metalls fosos, líquids calents o corrosius.\nCops per caiguda d’eines o altres objectes.\nPerò el Casc Industrial també és una bona eina per diferenciar-te de la competència i identificar la teva empresa. A Companyia d’Uniformes et donem l’oportunitat de personalitzar el teu Casc Industrial.\nTria el model del casc que desitgis.\nEl tipus de fixació.\nInsereix el teu logo.\nInsereix un text.\nEn aquest catàleg trobaràs tots els models de cascs industrials: descarrega-te’l aquí.


A KOPS D'STICK: NEIX UNA NOVA WEB: #OKPORTERS\nNEIX UNA NOVA WEB: #OKPORTERS\nFont: Premsa #OKPORTERS\nDes de finals de març es pot trobar a Internet un nou lloc web dedicat al nostre particular món de l’hoquei sobre patins. Parlem d’ #OKPORTERS, una comunitat que pretén centrar-se en tot el que envolta la figura del porter d’hoquei patins. La comunitat és una iniciativa del porter Roger Molina i neix amb l’objectiu principal de formar porters amb una nova metodologia diferenciada a tot el que s’havia ofert fins ara en aquest sector. A la web es poden veure els diversos formats (escoles, clínics, planificació per a entrenadors...) destinats a la recerca de maximitzar el rendiment per a cada porter.\nParal·lelament, i amb l’objectiu d’oferir un servei dinàmic i atractiu per als aficionats d’hoquei patins, es publicaran enquestes, articles, entrevistes, etc. A més, els interessats també podran interactuar i expresar les seves opinions en un fòrum, un xat o, fins i tot, mantenir-se informat a cada moment gràcies a la finestra del Twitter ( @okporters). Aquest és l'enllaç cap a #OKPORTERS.\nRoger Molina (CE Vendrell)\nPublicat per Cròniques des de l'exili a 19:44


«Els assessors hi han de ser, però amb unes condicions molt més clares de treball» - Diari de Girona\nL'exalcalde de Llançà i actual diputat al Parlament acaba de ser triat nou president de l'entitat provincial\nalbert soler , girona 04.07.2015 | 07:15\n«Els assessors hi han de ser, però amb unes condicions molt més clares de treball» aniol resclosa\nL'exalcalde de Llançà i actual diputat al Parlament, que ja va ser a la Diputació entre els anys 2011 i 2012, com a portaveu adjunt, acaba de ser triat nou president de l'entitat provincial. La presidència de l'ens recau doncs en CDC després de quatre anys en mans d'UDC. Vila promet transparència i canvi d'estil\nPerd l'alcaldia de Llançà i CDC el premia nomenant-lo candidat a la presidència de la Diputació?\nHome, hem de matisar-ho. A Llançà, CiU va guanyar amb millors resultats que en 2011, quan vam tenir majoria absoluta. Però ara no l'hem assolit i cinc partits es van aliar i van fer un pacte de govern. La llei ho permet, s'ha d'assumir.\nLi sap greu saber que no era la primera opció a la presidència i el seu nom va ser una mena de decisió salomònica?\nGens de greu, estic molt content i molt il·lusionat.\nHome, és com si algú s'assabenta que la dona amb qui s'ha casat en preferia un altre...\nEntenc que dins del partit hi havia altres opcions tan válides com la meva. Si finalment el partit ha triat la meva opció només puc parlar-ne bé.\nPer què s'hi ha involucrat la cúpula catalana de CDC si es tracta d'una qüestió merament gironina?\nBé, hi ha entrat el president del partit i el coordinador general, a més d'en Lluís Corominas. Ells formen la direcció nacional que pren els acords, i com a totes les diputacions ho han fet a partir de les propostes que hem presentat des del territori. Som un partit petit on tots ens coneixem, i ells ja saben qui pot ser candidat, qui no, qui té les aptituds...\nPresidir la Diputació es un premi de consolació o és el somni de qualsevol polític?\nMolt més això darrer que un premi de consolació. Hem sento molt honorat i no hi veig res negatiu. Per una persona que es dedica a la política només pot ser positiu.\nHo diu perquè es treballa poc i es guanyen molts diners?\nTinc la intenció de treballar-hi molt, i espero que la dedicació que hi penso tenir la visualitzi la gent. Imagino que la pregunta va en la línia del que està passant una mica avui en dia, però el cert és que hi ha una alta responsabilitat per presidir la Diputació.\nEn el seu primer discurs va parlar d'«errors» que s'han comès en la Diputació. Pot concretar-los?\nNo hem sabut comunicar les coses positives que es van fer, i es va fer una feina molt important per part de tots els diputats, fins i tot amb la col·laboració de l'oposició.\nI ja està? Un simple problema de comunicació?\nTambé tenim problemes concrets, la majoria judicials, que hem d'esmenar i fins intentar revertir-los.\nEn què es notarà la presidència de Pere Vila?\nTinc el meu estil propi i la meva manera de funcionar. Fa anys que em dedico a la política i sé que valorar-ho el primer dia és impossible. El temps ho posarà al seu lloc, jo crec que aquesta pregunta es podrà respondre millor d'aquí un parell de mesos. La intenció és posar-hi el meu estil, que no és ni millor ni pitjor que el dels altres però és el meu. Ja avanço que vull treballar consensuadament amb tots els companys.\nI ho podrà fer sense UDC. Trencar amb Unió ha suposat deixar anar llast?\nTambé ho dirà el temps. La situació era molt complicada, perquè havíem de prendre una decisió molt important de cara al 27-s i les direccions dels dos partits ha considerat millor que cadascú tingués agenda pròpia. Però a la vida no saps mai què acabarà passant, la valoració de si ha sigut encertat o no ho veurem en un futur. És tan recent! Han passat tantes coses a casa meva en els últims dos anys que costa molt preveure el que passarà d'aquí poc i valorar si el que passa és millor o pitjor. És època de canvis generals, i al federació no ha sigut una excepció.\nTornem a les diputacions. Vol dir que els ciutadans notarien res, si desapareixessin?\nEntenc que també és un debat que hi és de fa anys, igual que es diu del Senat i dels consells comarcals. Jo estic convençut que les diputacions fan una feina fantàstica i aporten molta ajuda als municipis. És una institució sanejada econòmicament i això permet tenir disponibilitat econòmica per ajudar els municipis. Si tot això desaparegués aquests recursos haurien de sortir d'alguna altra administració.\nPerò és el que tenim ara. Ara bé, si no hi fossin ens hi habituaríem com una cosa normal, finalment no hi ha res etern.\nTanmateix, és conscient de la mala imatge que té la Diputacio?\nLa de Girona o totes?\nPosem-hi totes, vinga.\nSí, i segurament molta culpa la tenim els mateixos polítics. El que hem d'aconseguir és fer entendre que la Diputació està al servei del ciutadà.\nI això com s'aconsegueix?\nComençant a prendre decisions en la línia del que demana la societat i, sobretot, essent molt transparents. I no prendre cap decisió de risc, perquè avui en dia se sap tot i s'acabarà girant en contra; les decisions de risc no són bones companyes dels polítics.\nQuins són els primers càrrecs de confiança que triarà?\nComençaré a parlar amb els grups polítics a partir de la setmana vinent. La intenció és fer un cartipàs en funció del que ja hi ha i amb prioritats molt marcades, tothom ha de tenir clar que a la Diputació es ve a treballar, en les condicions que s'ha de venir a treballar i amb els compromisos que s'han d'adquirir. Suposo que la pregunta es referia sobre tot als assessors.\nÉs una figura que ha de ser-hi, però hi ha de ser amb unes condicions molt més clares de treball per als grups. I amb un horari i una dedicació ben establerts.\nHi ha masa assessors o creu que és el nombre adeqüat?\nHi ha els que marca la llei, que es nova i amb la qual haurem de treballar en aquesta legislatura. Curiosament a la Diputació de Girona li corresponen pràcticament els mateixos que ja tenia.\nPerò tots sabem que és una forma que tenen els partits de repartir premis a qui els interessa.\nPotser aquesta és la imatge que s'ha donat fins ara. Puc parlar pel meu grup, i els assessors que hem tingut en la darrera legislatura han vingut a la Diputació, s'hi han dedicat i han complert les tasques encomanades. No hem «premiat» a cap exdiputat ni a cap exsenador ni a ningú.\nAmb la seva presidència hi continarà havent aquells consells de govern de 20-30 minuts de durada a 1.000 euros l'assistència?\nAixò no és ben bé així. Els diputats tenen molta més feina que assistir només a la reunió. Tots els diputats de govern tenen àrea pròpia, això significa reunions, preparacions, entrevistes, visites... Si la gent té la impressió que l'única feina del diputat és asssitir a comissions i plens s'està equivocant.\nAmb vostè els sopars de Nadal de la Diputació seran tan entretinguts com fins ara?\n(Sorprès) No he assistit mai a cap, no sé si eren entretinguts.\nBé, el jutge sembla opinar que sí, que el darrer va ser divertit.\nAaah ( riu). En realitat va ser un sopar de final de campanya, eRRR... ja sap vostè que l'aprecio molt, però comprendra que aquesta pregunta no la respongui... És que no sé què dir-li. És un fet que va passar, i veurem com acaba. En tot cas espero que em toqui fer pocs sopars\nLa Diputació de Girona treballarà a favor del procés?\nJa ho ha fet en la passada legislatura, aprovant mocions en el sentit d'estar al costat del Govern català. Si les diputacions poden ajudar el Govern en tot el que a partir del 27-S depenent de com acabi, ho farem com una administració més\nLa Diputació no s'hauria de dedicar a la província i deixar-se de processos?\nÉs que no deixarem una cosa per fer l'altra. Finalment, si el procés acabés bé revertiria també en els gironins. I quan parlem de la Generalitat no és res llunyà, és el que tenim aquí, a l'edifici del Santa Caterina.\nEl representant de la CUP em va dir en una entrevista que entren a la Diputació disposats a aixecar catifes. Li fa por?\nNo, perquè acabo d'arribar i tinc encara per davant uns dies de feina per veure com podem millorar l'organització interna. No em fa por perquè crec que no tenim res a amagar. Al contrari, seré transparent i em puc posar al nivell de transparència que demanen ells. No tinc cap dubte que ens acabarem entenent, perquè a la Diputació de Girona -a diferència del món municipal més proper- tot està molt reglat, les subvencions solen ser finalistes, tractes directament amb els alcaldes, hi ha poc marge per a la improvisació, no es prenen decisions complexes... Quan el representant de la CUP entengui una mica el funcionament de la Diputació tindrà una altra idea de com funciona i segur que trobarem punts comuns per fer política conjuntament.\nI a vostè no li fa por obrir algun calaix i endur-se un ensurt?\nNo, sempre he confiat molt en la gent que hi ha hagut aquí malgrat els problemes que hi hagi pogut haver. Si trobés alguna cosa que no fos del meu grat la canviaria. Però sense cap por.\nCompaginarà la presidència amb la tasca de diputat?\nAcabaré la legislatura, però renunciaré al sou de diputat. Després deixaré de ser-ho, sé perfectament que les dues feines no es poden fer alhora.\nSap ja qui seran els seus vicepresidents?\nEncara no, hi estem treballant.\nSeran de Convergència?\nI d'Unió, el govern el farem Convergència i Unió.


Promoció de pagament amb Targetes CaixaBank — La Carpeta Moderna\nHome › Blog › Promoció de pagament amb Targetes CaixaBank\nDel 29 de Febrer fins al 29 de maig, si pagueu a La Carpeta Moderna amb una targeta de La Caixa, podeu tenir premi, en el marc de la promoció global que fa l’entitat.\nEls primers 700 clients de Caixabank, que facin, a la setmana, 4 pagaments de més d’1 € amb la targeta, l’aplicació mòbil o la polsera contactless de CaixaBank o imaginBank, (1) podran aconseguir un abonament de fins a 10 € en la quarta compra. (2) . Miri el tiquet de compra per saber si és un dels premiats.\nA més, per cada compra de més d’1 € que faci, obtindrà 1 participació per al sorteig de 20 mòbils Samsung Galaxy S6 que farà Caixabank al final de la promoció (3). I si paga les compres des del mòbil amb les noves aplicacions CaixaBank Pay o imaginPay, rebrà 4 participacions per a aquest sorteig.\nAconsegueixi els premis als restaurants i les cafeteries que tinguin els distintius de la promoció Caixabank.\n1. Promoció vàlida per a compres de més d’1 € que es facin del 29-2-2016 al 29-5-2016 amb qualsevol mitjà de\npagament de CaixaBank o imaginBank: targetes, polseres contactless o a través del mòbil amb CaixaBank Pay o\n2. L’abonament s’efectuarà als 700 primers clients que en una mateixa setmana (de dilluns a diumenge) facin operacions de més d’1 € amb qualsevol mitjà de pagament de CaixaBank o imaginBank. L’abonament serà de l’import de la quarta compra de la setmana, amb un màxim de 10 €. Limitat a les existències de 700 abonaments setmanals. Màxim, un premi per client a la setmana. La bonificació es rebrà durant les 72 hores posteriors a la quarta compra, al compte associat a la targeta del titular. S’exclouen de la promoció les targetes d’empleats del Grup CaixaBank i les targetes restaurant.\n3. Samsung Galaxy S6 64 GB de color daurat o negre.\nApa, que tingueu sort…\ni que el dia sigui net i clar; de cara a l’estiu sobre tot…


L'església parroquial de Sant Pere de Montfullà és una basílica pre-romànica, amb una nau, creuer i campanar, que data del 882. Tenia el títol de honorífic de basílica perquè comptava amb el privilegi d'estar sota la protecció dels successors de Sant Pere i perquè el seu origen era romà. De fet es va emplaçar sobre les restes d'una rica vil·la romana. Els cristians perseguits practicaven els seus cultes d'amagat, fins l'arribada de la pau de Constantí, quan van convertir algunes dependències de les vil·les en capelles. De l'antiga basílica romànica, d'una sola nau i altar orientat a l'est, se'n conserva encara un ull de bou, algun mur i la base del campanar d'espadanya1.\nAl llarg de la seva història, ha viscut nombroses reformes i modificacions. Així durant tot el segle XVII s'hi van fer diferents actuacions, començant per la reposició de les dues campanes, la que feia el toc de migdia i la que feia el toc de mort, per a les quals es va concedir llicència de beneir el 12 de juny de 1617. Després es va fer l'ampliació del temple, modificant la part est de la nau principal i afegint-hi les naus de creuer. El 1621 es va donar llicència per canviar uns altars de lloc a fi d'elevar la volta del temple i per vendre ciris per aquest fi. L'última ampliació del temple, feta entre els anys 1759 (esgrafiat a la façana) i el 1760 (esgrafiat en una finestra en forma d'espitllera, a la part nord), va allargar i eixamplar la nau principal, va construir el campanar actual, la façana i l'escalinata que dóna accés a l'església i al terraplè del pedró1.\nA la façana en destaca la petita fornícula amb la imatge de Sant Pere (reproducció a escala de la imatge de la façana de la catedral de Girona i l'esgrafiat: "TV ES PETRUS ET SVPER HANC PETRA AEDIFICABO ECCLESIAM MEAM HIC EST DOMVS DEI ET PORTA COELI 1900". l'any 1900, que està esgrafiat a la façana, correspon a l'any en que es va reformar la porta principal i les capelles laterals. Els batents de fusta de la porta actual porten gravada per la part interior la data de 1850. A la dreta i l'esquerra del retaule de l'absis trobem les imatges de Sant Narcís i de Sant Salvador d'Horta. A les parets hi ha dibuixos estampats sobre roba que són còpia de tapissos famosos. Tots aquests elements procedents del Bisbat, han servit per reposar la imatgeria i els objectes de culte destruïts durant la Guerra Civil1.\nEn una de les capelles laterals destaca un retaule plateresc (s. XVIII) presidit per la figura de Sant Josep i rematat per un bust de Sant Francesc de Paula. Davant d'aquesta capella lateral es troba un templet de fusta (s. XVIII) que guarda una urna amb la custòdia. A la primera capella lateral esquerra hi ha una gran pintura a l'oli del Sant Crist, obra del pintor Caselles (s. XX). L'any 1989 es va restaurar la teulada i la façana de l'església amb la col·laboració del Bisbat i l'Ajuntament de Bescanó1.\nDurant l'Alta Edat Mitjana, es converteix en seu d'una de les quatre parròquies medievals (Vilanna, Montfullà, Estanyol i Bescanó). Durant el govern napoleònic (1812-14) Montfullà és cap d'un municipi format per Salt, Bescanó i Vilanna. La Festa Major de Montfullà se celebra per Sant Pere, el 29 de juny1.


Compromís demana la dimissió del Ministre Soria pels Papers de Panamà – Coalició Compromís\nCompromís demana la dimissió del Ministre Soria pels Papers de Panamà\nPublicat el 11 d'Abril de 2016 en General\nCompromís demana al govern que reprove al ministre d’Industria, Energia i Turisme en funcions, José Manuel Soria per aparèixer a la documentació interna del despatx panamaneny Mossack Fonseca.\nLa formació valencianista ha sol·licitat que el ministre deixe el càrrec “hui mateix”, ja que considera inadmissible que una persona que apareix vinculada a un paradís fiscal tinga un lloc al govern de l’Estat. Així mateix el diputat Ignasi Candela ha demanat una comissió d’investigació al Congrés per aclarir la relació entre l’executiu i el cas panamaleaks.\nEl diputat valencià lamenta que el govern en funcions “no tinga gens d’interés en ser un exemple per a la ciutadania” i recorda que “en altres països d’Europa la dimissió per un escàndol com aquest no seria una opció sinó una obligació”.\nPer a Candela “este és un altre exemple del perquè necessitem un govern de canvi i a la valenciana a Madrid. No podem deixar que aquesta gent governe quatre anys més fent amnisties fiscals com la del senyor Montoro.”


La casa de l’Obach és una de les masies importants per entendre l’entorn de Terrassa. Des de les runes de la Casa Vella de l’Obach que parlen de la muntanya a l’edat mitjana fins a la gran activitat emprenedora dels segles XVIII i XIX a la Casa de l’Obach i La Pastora amb testimonis tan notables com els pous del glaç, les carboneres o la Fàbrica de Vidre . Alfons Ubach va ser un dels homes importants de la Terrassa de finals de segle XIX, representant a nivell personal la trancisió del món agrari al món industrial. La historia de la Casa de l’Obach és riquíssima. La imatge de la Casa és solemne, molt sòlida i a la vegada fina, gràcies als esgrafiats i el rellotge de sol de la seva façana.\nAvui he sortit de la Casa de l’Obach, he caminat en direcció a la Carena dels Rosseguers. Abans però m’he aturat a veure el Pou del Glaç de la Portella, val la pena aturar-s’hi i llegar les explicacions que hi ha. He caminat fins a Collet de Pals i he observat la majestuositat del massís del Paller Tot l’Any i com la boira jugava a cuc i amagar amb Montserrat. Les llums tenues del matí li donàven una perspectiva rogenca que contrasta amb el gris fred de la boira. Montserrat sempre és allà, la referèmcia visual i espiritual. He baixat fins a la Font de Carlets i m’ha sorprès el dringar de l’aigua d’aquestes torrenteres. Les rieres i la propia Font de Carlets portàven molta aigua. És una zona de fonts, per això és una de les zones amb més activitat humana de la muntanya al llarg de la historia. A la Font de Carlets ( a baix a la Foto) he recordat al pare, recordo de petit haver-lo acompanyat a una costellada amb els treballadors de Cal Costa Barrera, empresa tèxtil de la qual el pare era el "teòric".\nHe tornat a l’Obach per la Font del Conill, un xaragai estret i ben marcat que, tot i la pujada, venia de gust de pujar. No estic acosti¡umat als camins amples a la munntanya i a aquesta zona hi abunden. Aquest no és un camí que es ou entre les rieres, les alzines que fan el bosc espaiós i els pins que fan el bosc atapaït.\nUn parell d’hores de caminar i una imatge pel record, la magnífica sequència de la Roca Salvatge, el Paller Tot l’Any i el Castell de Bocs. Tres rocams imprescindibles per estimar aquesta muntanya.


El Món | Franco i l’essència del liberalisme\nFranco i l’essència del liberalisme\n"Hi ha liberals més d’esquerres i d’altres més de dretes i passa igual amb els conservadors"\n“L’esquerra és autoritària i la dreta és liberal. No existeix el liberalisme d’esquerres. Franco era d’esquerres”\nS’ha d’admetre que la frase composta per la popular Montserrat Nebrera l’altre dia a TV3, al programa de Josep Cuní, no sols és curiosa sinó que, a més, té certa gràcia intel•lectual. Malgrat això, no es pot renunciar a disseccionar-la amb almenys un punt de rigor polític i històric. L’esquerra és autoritària? No és exacte. El que és exacte és que l’esquerra ha estat autoritària i que hi ha una part de l’esquerra que encara ho és, que manté aquesta pulsió. La dreta és liberal? Tampoc és exacte. Hi ha una dreta que és liberal i unes altres que no ho són, sinó que són conservadores o fins totalitàries.\n¿El liberalisme d’esquerres no existeix, com assevera, rotunda, Nebrera? Fals. Sí que existeix. Hi ha liberals més d’esquerres i d’altres més de dretes. Passa igual que, com apuntàvem més amunt, amb els conservadors, que n’hi ha de blaus i de rojos, i amb els totalitaris, que poden ser bé d’esquerres, bé de dretes. En conseqüència, a Franco no li calia, en contra del que deixa anar Nebrera, ser d’esquerres per poder ser un cruel dictador.\nEl liberalisme es refereix a un tipus de formulacions polítiques i econòmiques, és ben sabut. Però és també, i sobretot, una manera d’aproximar-se al món i a les persones, un mètode i una sensibilitat determinades. I Franco no els compartia en absolut. Perquè els dictadors liberals són impossibles, resulten incompatibles amb l’essència del liberalisme, com tampoc no són imaginables els liberals molt d’esquerres o molt de dretes.


El doctor Ignasi Poves Prim, amb 49 anys, era probablement un dels cirurgians pancreàtics espanyols més coneguts i amb més repercussió internacional dels últims temps. Era un cirurgià audaç, tenaç, intel·ligent i, alhora, intuïtiu, completament entregat al seu treball, endimoniadament vocacional, autoexigent i poc donat a l’autocomplaença.\nAmb ell cada dia era un continu desafiament a la tècnica quirúrgica convencional, que enfocava amb un munt d’abordatges anatòmics gairebé desconeguts, a la qual s’afegia una habilitat gairebé màgica amb el porta laparoscòpic. Figures genials com l’Ignasi ens recorden una i altra vegada que ho van aconseguir a poc a poc, amb perseverança, equivocant-se molt i sense tenir especials mentors que els donessin suport, però amb un inconformisme i una ment oberta sense igual.\nQuan veig des d’aquí la seva taula, la seva cadira tan buida i els seus records, em queda el consol d’haver conegut una persona honesta i generosa: un bon amic. Descansi en pau.\nUnitat de Cirurgia Hepatobilopancreàtica de l’Hospital del Mar de Barcelona


Alcanada també coneguda com Platja de l'Alcanada\nAlcanada o Platja de l’Alcanada està a 3,5 quilòmetres de Port d’Alcúdia, localitzada a la península de Cap des Pinar i protegida per Puig de sa Madona (151 metres d’altitud). Davant la seva costa es divisa Illa d’Alcanada que allotja un far, es pot arribar-hi a peu o nedant, ja que l’aigua assoleix una altura d’1,5 metres, i punt de llançament de motos nàutiques. Als voltants s’alça Torre Major, fortí defensiu del segle XVII per repel·lir els atacs corsaris.\nAquesta platja tranquil·la té sorra escassa i és abundant en còdols i algues. Pins enormes pròxims a la vorera tanquen aquestes roques. Aquesta incòmoda superfície de cap manera no actua de manera dissuasiva, ja que s’hi registra una afluència mitjana de famílies els caps de setmanes, així com turistes. També és habitual que s’acampi per les rodalies, encara que pesi prohibició sobre aquesta activitat.\nLa zona d’Alcanada, oberta als vents del sud-est, sud i sud-oest, es presenta unes condicions excel·lents per fondejar una embarcació. El navegant hi trobarà un fons de fina arena, encara que s’haurà de mantenir alerta, ja que en el costat est de Platja de l’Alcanada existeixen uns baixos, per la qual cosa es recomana que es cali en el centre d’aquesta porció de litoral. A 1,8 milles marítimes s’hi troba la instal·lació portuària més pròxima, Port d’Alcúdia.\nL’accés per carretera és senzill seguint la senyalització viària, que conduirà al visitant fins un gran aparcament gratuït al costat de la platja, on es podrà estacionar el vehicle particular.


Messi: "El Barça decideix el meu futur, però la meva elecció és continuar"\nPublicat 19/5/2014 15:45:41 +02:00CET\nEl jugador del FC Barcelona Leo Messi ha assegurat aquest dilluns que la seva elecció és continuar com a jugador blaugrana, club al qual va arribar amb 13 anys, però ha comentat que el seu futur el decideix "la gent del Barcelona" i ha assenyalat que, en cas de no voler-lo, buscarà una solució perquè "sempre" voldrà el millor per al club.\n"És la gent del Barcelona la que decideix què fer amb el meu futur però la meva elecció és continuar, ja que segueixo sentint el mateix afecte per part d'ells, però si així no fos buscaria una solució perquè sempre voldré el millor per a aquest club", ha comentat a la xarxa social 'Tencent Weibo'.\nMés enllà d'aquest enigmàtic apunt sobre el futur, ha demanat perdó a l'afició per un any en el qual no ha estat al seu màxim nivell. "Estic molt feliç de seguir a casa meva com sempre vaig dir. Aquest any potser no ha estat com esperava i no ha estat dels millors meus. Però estic convençut que, de la mateixa manera que amb el grup, en el personal també serà diferent", ha augurat.\n"La veritat, no van sortir les coses com esperàvem, ha estat un any dur en el personal i en el grupal. Així i tot vam tenir l'oportunitat d'aconseguir un objectiu a l'últim partit i no vam saber aprofitar-ho. Només demanar perdó a tot el barcelonisme i prometre-li que l'any que ve tornarem a estar a l'altura d'aquest club i aconseguirem coses importants", es s'ha sincerat sobre aquesta qüestió.\nL'argentí ha marcat 41 gols aquesta temporada en 44 partits, tot i que en els últims duels, en els moments clau, no ha aparegut com acostumava a fer. A més, va rebre alguns xiulets al Camp Nou el dia que l'Atlètic de Madrid va cantar la victòria, en una final directa, i se'n va ara a l'Argentina amb una millora de contracte pactada.


bonissim, tot de molta qualitat\nVictoria Evans 05/06/2018\nUn menú genial, bon servei. Varietat en el menjar, excel·lent per a poder anar amb amics, família o prendre un cafè.\nJúlia V. 04/05/2018\nMenjar exquisit a molt bon preu amb una gran varietat de plats per escollir i compartir. El local està molt ben decorat amb una estètica vintage cuidada al detall.\nJoan Roman 03/03/2018\ncuina impresionant, bon celler i un entorn insuperable\nBona feina, bona gent, bon menjar, ambient familiar i no es car.\nDamià Cspafons 25/10/2017\nRestaurant molt interessant amb una cuina elaborada i una molt bona relació qualitat preu\nIsabel Armengol 07/10/2017\nExcel·lent menjar. Carta de vins completa Bona relació qualitat preu. El tracte dels cambrers excel·lent.\nJoan Carles 31/07/2017\nMolt bones Tapes Menjar exquisit un preu acceptable !!! Atenció al detall !!! Bon servei.\nSanti Giró 27/07/2017\nVarem fer-hi la calçotada al març i genial, els calçots els menges a fora i la resta et fan passar al menjador. Molt bé i bò tot. Tot els productes de primera i amb la cura i professionalitat de Más FOLCH. Repetirem segur. No és barat però és realment de les millors calçotades que un pot fer per la zona. Quedes com un rei.\nM. SERRA DEL MORAL 09/07/2017\nArrossos de collons en un restaurant de tota la vida del poble. Val la pena.\nPep Salelles p 04/07/2017\nI vàrem menjar un txuleton a la pedra boníssim, com feia temps que no en provavem cap. El local és molt maco també.\nIgnasi raurich 19/06/2017\nCuina d\_'altura en un restaurant referent a la comarca. Tant el restaurant, com els seus plats com els seus jardins són de excelente.\nJosep G 09/05/2017\nEl lloc és ideal per fer el vermut i prendre unes tapes. Molt maco el pati per anar-hi amb els amics.\nUna gran sorpresa. Un menú de cap de setmana de un gran nivell i a un preu molt raonable.\nServei 9 Menjar 10 Qualitat/Preu 10 Ambient 8\nMaria rosa Montsant 12/04/2017\nLocal que sempre és ple. La seva virtut, unes grans vistes al port, molt bon menjar, on en destaca el seu gran arròs, servei a la altura i preu ajustat. Aquesta és la clau del seu èxit.\nMiquel Agut 05/04/2017\nEsta bé tot i que els falta varietat de pinchos y el servei va ser una mica caòtic tot i no estar el restaurant ple. La qualitat del menjar això sí era bona.\nServei 7 Menjar 9 Qualitat/Preu 7 Ambient 9\nEs pot dir el Gatell petit\nIngrid (salou) 01/06/2015\nÉs força car però es menja molt be. Si t'agrada el marisc i l'arròs estàs de sort, però les carns no valen res. Molt bon servei i ambient.\nhelena salou 15/04/2015\nMolt recomanable. Bon preu, bon menjar i molt bon ambient (sobretot la terrassa... s'hi està de meravella). Em va agradar molt el menú diari que oferien, tenia varietat i tot estava molt bo, la única cosa dolenta que té el restaurant és que està una mica amagat. El recomano a tots els amants de la cuina mediterrània autèntica!\nL'hereu de Can Gatell. I no cal dir res mes.\nneus torredembarra 01/04/2015\nCuina catalana costera, boníssima!!!! les cues de rap estaven molt bones i els bunyols de bacallà increibles. Tenen motla varietat dins d\_'aquest tipus de cuina i tot es de qualitat. Us recomano que reserveu amb antelació ja que sol estar ple, i no m\_'extranya!\njairo tgn 25/03/2015\nEl restaurant aparentment sembla simple, el típic restaurant de poble, però no és aixi. Tenen un servei molt proper i educat i una cuina espectacular. Peix fresc, marisc, carns... tot fet amb productes de qualitat.\nJesús salou 25/03/2015\nTenen una carta variada i de qualitat (molt marisc i peix fresc). No obstant, el menú em va semblar una bona opció. Els plats eren abundants i molt ben elaborats, sobretot els chipirons, eren... increibles! Pels amants del marisc es el millor que hi ha per la zona, bon menjar ambient i servei!


ARRÒS DACSA – L'ARRÒS DE VALENCIA Arròs vaporitzat a l'estil coreà, recepta de Bibimbap - ARRÒS DACSA - L'ARRÒS DE VALENCIA\nAtenció al client: 901 100 444\nCentraleta: 961 850 052\nArròs vaporitzat a l’estil coreà, recepta de Bibimbap\nEl bibimbap és un plat de la cuina coreana que significa: “arròs mesclat”; un arròs amb coses en tota regla. Una recepta saludable d’arròs amb verdures i carn. Per a esta recepta utilitzarem l’arròs vaporitzat Dacsa, que ens permetrà disfrutar de tota la seua fibra i les seues vitamines amb un arròs que no es passa.\n200 gr d’arròs Vaporitzat Dacsa\n300 gr de carn de vedella picada\n20 gr de brots de soja\n8 cullerades de salsa de soja\nUna culleraeta de mel\nConcentrat de tomaca\n3 dents d’all ben picats\nUna miqueta de chile (opcional)\nComencem coent l’arròs vaporitzat dacsa durant 20 minuts perquè estiga al punt perfecte. Seguim, tallant i pelant les carlotes. Les posem a bullir amb aigua i sal. Quan estiguen al punt les remullem en aigua i les saltem en l’oli juntament amb els espinacs i els brots de soja, les carlotes han de quedar cuites per fora però cruixents en el seu interior. A continuació, preparem l’amaniment mesclant l’oli, la salsa de soja, la mel, el chile, el gingebre, el concentrat de tomaca i la sal. D’altra banda, cuinem la carn picada amb els alls i li afegim un raig de salsa de soja. Per a acabar, fregirem els ous en abundant oli.\nArriba el moment de emplatar! La forma de emplatar sol ser en un bol, amb l’arròs com a base i les verdures i el kimchi i la carn decorant-lo. Com a coronació del plat, posarem els ous fregits, al trencar el rovell, es menzclará amb la salsa que hem preparat, impregnant l’arròs i les verdures d’un sabor inigualable. Un arròs amb coses orientals elaborat amb arròs vaporitzat dacsa, un manjar. Bon profit!\nRisotto integral amb bolets i carabassa\nRecepta de Pollastre amb anacards i arròs basmati\nArròs amb crosta, recepta tradicional valenciana\nArròs Integral d'Espàrrecs i Bolets\nRisotto d'Espàrrecs i Calamars\nRisotto de Boletus i Pernil Ibèric\nArròs L'Increïble Hulk\nArròs de Remolatxa amb Verdures\nArròs Negre amb Floricol i Sèpia\nArròs d'Algues i Clòtxines\nArròs Melós amb Rúcula i Formatge Manxec\nArròs Melós de Porc i Carabassa\nArròs amb Carxofes, Bròquil i Calamar\nRisotto amb Plancton


Carrilet, transformació urbana | Ajuntament de Reus\nInici › Serveis › Per temes › Urbanisme i via pública › Carrilet, transformació urbana\nCarrilet, transformació urbana\nEl Carrilet comença un viatge i volem que ens acompanyis. Iniciem un recorregut de transformació urbanística que ens portarà a un nou punt d'arribada i ara s'està definint. On vols anar?\nEstà en marxa el procés participatiu per poder detectar necessitats, fer propostes, generar diàleg, debatre col·lectivament i prendre millors decisions.\nDigues la teva! Fins al 26 de desembre, 3a fase, amb nova enquesta i nous espais i activitats per a la participació.\nAquesta nova fase servirà per definir sota quins criteris cal dissenyar el futur projecte: sostenibilitat, referències arquitectòniques a seguir, aspectes d’integració cultural, etc ... Contesta ara l'enquesta:\nNova enquesta. Definim els CRITERIS\nEl projecte urbanístic de l'entorn del Carrilet transformarà la zona sud de Reus en un nou pol d'atracció de la ciutat, millorarà la connectivitat i portarà més vida i activitat quotidiana al barri.\nLa participació és clau. Respon les enquestes i suma't a les accions participatives que permetran identificar les necessitats, els usos i els criteris clau per a aquest project\nActivitats presencials de la 3a fase.\nPunts d'Interacció Mòbil, als quals s’hi pot adreçar qualsevol persona per tenir més informació sobre el projecte o contestar l’enquesta, amb quatre dates a l’agenda.\nDivendres, 3 de desembre d’11.00 h a 13.00 h, a la zona de jocs infantils de l’avinguda del Carrilet\nDijous, 9 de desembre, de 17.00 h a 19.00 h, a la plaça del Mercadal\nDivendres, 17 de desembre, 17.00 h a 19.00 h, a la pista de gel de la plaça de la Llibertat\nDissabte, 18 de desembre, d’11.00 h a 13.00 h, a la zona de mercat del Carrilet, 29.\nTaller amb la ciutadania i entitats. El diumenge, 12 de desembre, d’11.30 h a 13.30 h, a l’avinguda del Carrilet.\nExpressa't a través de la plataforma Reus Participa:\nParticipa a les xarxes amb les etiquetes #elCarriletParticipa #ProperaParadaCarrilet\nL'area d'intervenció urbanística: més d’un edifici\nLa transformació urbana implicarà replantejar l’espai que avui ocupen el mercat, la plaça del voltant i l’estació d’autobusos.\nLa idea és construir més d’un edifici i que no tots tinguin la mateixa mida ni forma. En tot cas, això es concretarà en el futur. Ara bé, cadascun dels edificis no seria un equipament per si sol, sinó que es pensa en edificis on convisquin diversos equipaments i funcionalitats, generar espais compartits i que els diversos edificis estiguin interrelacionats.\nTríptic On vols anar?. Sobre la transformació urbana del Carrilet (pdf) 208.2 KB


Lina Sampol: “En temps de Covid-19 es poden fer actes culturals”\nDivendres, 26 de febrer de 2021 | 13:34\n25/09/2020 | 08:49\n“En temps de Covid-19 es poden fer actes culturals”\nNa Lina Sampol Bisbal és l’actual presidenta de l’Associació de Músics de Sóller, una entitat que durant les darreres setmanes ha impulsat els Horabauxes Musicals al pati de les Escolàpies. En aquesta entrevista ens parla de l’associació, dels projectes de futur que maneja per impulsar els grups sollerics i de la seva passió per la música.\nPregunta.- Dissabte acaba el cicle Horabauxes Musicals. Quin balanç en fas dels concerts realitzats fins ara?\nResposta.- La veritat és que ens ha sorprès molt perquè cada dissabte hem tengut ple amb una mitjana d’assistents d’entre vuitanta i cent persones. Molta gent ens ha donat l’enhorabona per l’organització. Els socis s’han implicat molt i han ajudat a que tot això anàs bé. Vull donar les gràcies a tots els que han estat allà des de les 11 del dematí fins les 22 hores del vespre posant taules, muntant, fent de camarers... Tot sense res a canvi. I també gràcies a la Tercera Edat que ens ha deixat les taules i a l’Ajuntament per les cadires, per la preparació dels cartells i perquè ens han ajudat amb les mesures que havíem de complir.\nP.- Com es presenta la darrera actuació prevista per demà dissabte que tancarà el cicle de concerts?\nR.- Començarem a les 16 hores del capvespre perquè actuarem tots els grups, mitja hora cada un. Tenim la gent organitzada per llocs i serà tan segur com els concerts anteriors. Seran dues hores més que els anteriors concerts.\nP.- Comparteixes l’afirmació que es poden fer actes culturals en temps de Covid-19?\nR.- Sí, es poden fer. Si no es fan és perquè no hi ha interès o ganes. Però si es vol es pot.\nP.- Així i tot, creus que la cultura està en perill actualment?\nR.- Està en perill. La cultura és el darrer que es té en compte. Ara qualsevol excusa és bona per no ajuntar gent o per no organitzar actes. I això recau sobre la cultura. I als músics o als artistes els ha caigut el món a damunt amb el virus. Si les associacions es posassin d’acord, es podrien fer moltes coses.\nP.- Per què vares decidir presentar-te al càrrec de presidenta de l’associació de músics?\nR.- Un grup de músics que assajam als locals ens reunírem perquè era una època en la que hi havia molts de músics i era un desordre. Xerrant en to de broma em digueren per ser la presidenta. Jo no ho tenia en ment. M’ho vaig pensar i vaig creure que seria una bona oportunitat per fer música en millors condicions. A l’assemblea em vaig presentar i vaig ser l’única candidata. I la veritat és que fins ara estic molt contenta. Hem aconseguit moltes coses, m’he reunit molt amb la regidora de Festes, Mar Castañer, i hem arribat a molts acords. S’ha vist que hi ha molta implicació per part de l’associació a l’hora de fer coses i de col.laborar amb el poble, perquè realment a Sóller hi ha grups amb molt de potencial i creim que s’ha d’explotar.\nP.- Hi tenen cabuda tots els estils musicals a l’associació?\nR.- Qualsevol estil hi té cabuda. El que més hi ha és el rock. Però també hi ha una mica de country, versions, pop, ska, versions més clàssiques... Tots els estils hi tenen cabuda.\nP.- Com veus el panorama musical local en l’actualitat?\nR.- A Sóller hi ha molts bons músics i s’ha demostrat. Però trob a faltar que tenguin més cabuda en el poble. Per exemple, a les revetlles de les festes estiren més els grups de berbena i no s’adonen que dins Sóller hi ha nou grups que podrien fer una revetlla. Trobam que és millor que es doni suport econòmic contractant els grups locals que no anant a cercar grups de fora.\nP.- Quins projectes teniu preparats per als propers mesos?\nR.- Estam pendents d’una reunió amb l’Ajuntament. Però tenim un projecte per ajudar a n’Emy. Seria un festival d’un capvespre sencer per recaptar doblers per a la cadira. Es farà el desembre, abans de les festes de Nadal. I també tenim previst un festival pel novembre, per Santa Cecília, la patrona dels músics.\nP.- Les instal.lacions on assajau són adequades?\nR.- Les instal.lacions estan en molt mal estat. Tenim unes hores molt limitades per assajar perquè els locals no estan insonoritzats. Només n’hi ha un d’insonoritzat pels anteriors gestors de l’associació. Nosaltres volem seguir arreglant els locals perquè és una de les nostres prioritats. Ara mateix hi ha molts de grups i assajar tots de 20 a 22 hores no és possible. Hi ha un local insonoritzat i altres tres que no. Hem demanat a l’Ajuntament una subvenció, però no hem rebut resposta. Per nosaltres la prioritat és invertir els doblers dels Horabauxes en la insonorització.\nP.- Com foren els teus inicis en el món de la música\nR.- De ben petita el meu pare em tocava la guitarra, així que puc dir que he tengut la música tota la vida a dins. El meu germà va començar amb la trompeta a l’escola de música i jo el vaig acompanyar. Quan vaig veure l’ambient que hi havia em va agradar molt i vaig decidir també apuntar-me a trompeta. I des d’aquell dia estic enamorada de la trompeta. Mai l’he deixada d’ençà de fa quinze anys que la toc.\nP.- Ets integrant dels grups Onada i Se Trempa, com els definiries?\nR.- Onada és un grup format just abans del confinament. És un grup més tranquil que Se Trempa, però amb una música més alternativa. No és la típica música que s’escolta. També és un grup format exclusivament per al.lotes del Conservatori de música. Volem fer veure que les dones també poden fer música totes soles. En canvi Se Trempa és més un grup de revetlles del que la gent es sap totes les cançons. És més un grup de família format per les meves dues cosines com a cantants, el meu pare a la guitarra i molts amics de confiança.\nP.- Com va sortir la idea de crear-los?\nR.- Onada va sortir a partir d’un grup d’amigues. Ens feia ganes tocar totes juntes. Però una era de Capdepera, l’altre de Puigpunyent, l’altre de Caimari, jo de Sóller... Però vérem la possibilitat de podem assajar als locals i ens endinsàrem al projecte. Se Trempa, en canvi, va sorgir d’un dinar familiar de Pasqua. Amb les meves cosines ho tiràrem endavant i després cercàrem músics propers entre els amics.\nP.- Com ha afectat la pandèmia a les actuacions previstes per aquest estiu?\nR.- Amb Se Trempa teníem bastantes actuacions a diferents espais de Sóller, a la Fira de la Taronja o a la Nit Jove. I clar, tot això no s’ha pogut fer i la veritat és que ens feia ganes. Era un any on la gent ja ens coneixia de l’any anterior i ho volíem aprofitar.\nP.- I durant el confinament, vàreu poder treballar a nivell musical?\nR.- De manera conjunta no vàrem fer res. Els més pròxims érem el meu pare i jo que confinats a casa vàrem col.laborar amb la Fira Virtual fent un vídeo instrumental posant el so a imatges del que fèiem durant el confinament, i també a les imatges que ens enviaven els altres membres del grup.\nP.- Teniu més concerts programats per al futur més immediat?\nR.- Per ara no ens han dit res. Amb el grup Onada tocarem a dues noces i a un bar de Capdepera. Però amb Se Trempa aquí a Sóller ningú es vol arriscar.\nP.- En quins escenaris us agradaria interpretar la vostra música?\nR.- Ens faria molta il.lusió tocar per les festes de Sóller, tant en les de Sant Bartomeu com per la Nit Jove de Sa Fira. Amb Se Trempa ens faria moltes ganes. Amb Onada també ens agradaria composar la nostra pròpia música. Però això serà quan tenguem més temps, perquè ara al conservatori estam molt ocupades.


Jordi Juan substituirà al març Màrius Carol al capdavant de 'La Vanguardia' - Premsa Comarcal \nJordi Juan substituirà al març Màrius Carol al capdavant de 'La Vanguardia'\nCarol ara s'incorporarà a l'equip de la presidència del grup Godó\n14.gen.2020 10:00 h\nEl periodista Jordi Juan serà el nou director de La Vanguardia a partir del mes de març, i rellevarà en el càrrec Màrius Carol. Juan (l'Hospitalet de Llobregat, 1963) és actualment un dels vicedirectors del diari, i s'hi va incorporar en aquesta darrera etapa com a responsable de la versió digital, des d'on ha impulsat la coordinació amb el diari de paper.\nJuan ha treballat al Diari de Barcelona, a l'Avui, El Periódico, El País i El Observador fins que va incorporar-se en una primera etapa a La Vanguardia. Va ser llavors subdirector del diari del grup Godó però va deixar-lo per ser cap de comunicació d'Spanair primer i fer-se càrrec de l'agència de comunicació Vitamine després. Va reincorporar-se a La Vanguardia com a responsable de l'edició digital, després d'una col·laboració empresarial amb El Món.\nCarol (Barcelona, 1953) ha estat director de La Vanguardia des del desembre del 2013, i ara s'incorporarà a l'equip de la presidència del grup Godó.


Raineau invertirà 18 milions en el casino amb 150 llocs de treball\nPreveu incorporar un 5% de persones amb discapacitat i un 20% en risc d'exclusió social\n3 min. Andorra la Vella 08/03/2018 12:25\n651x366 Pedro Sánchez, director de casino del Grup Raineau, en primer pla, durant la presentació del projecte. D. R. Pedro Sánchez, director de casino del Grup Raineau, en primer pla, durant la presentació del projecte. D. R.\nEl Grup Raineau presenta la seva candidatura a acollir el casino d'Andorra amb una inversió de 18 milions d'euros, una previsió de 290.000 visitants l'any i la contractació d'entre 130 i 150 treballadors, el 20% dels quals seran persones que es trobin en risc d'exclusió social i el 5% seran persones amb discapacitat. Es destinarà el 15% de la massa salarial a formar el personal perquè puguin detectar clients amb addició al joc, s'invertiran 2 milions d'euros en màrqueting tan intern com extern i entre el 0,3 i l'1% de la facturació anual serà per Andorra Turisme.\nLa proposta del Grup Raineau s'ubicaria al Centre de Congressos d'Andorra la Vella amb més de 2.000 metres quadrats destinats al casino, un auditori de 1.500 metres quadrats, una sala de conferències modular de 280 metres quadrats, una galeria d'art, un aparcament públic amb 100 places reservat únicament als clients i un restaurant, exterior al casino, a la plaça del Poble, gestionat pel xef amb dues estrelles Michelin Mauro Colagreco. Es preveu un segon restaurant interior. El restaurant exterior apostarà pels productes locals. En l'apartat d'espectacles es comptarà amb els de la Temporada de Música i Dansa d'Andorra la Vella i s'apostarà decididament pel turisme de congressos. En aquest sentit, invertiran 150.000 euros en la renovació de l'auditori.\nEls seus promotors han definit el projecte com "realista i pragmàtic" i la vicepresidenta del Grup Raineau, Laura Raineau, considera que "el Centre de Congressos és el lloc ideal. Fins ara s'ha potenciat molt l'eix comercial d'Escaldes-Engordany que ara, si obtenim la concessió, es podrà prolongar fins el centre històric d'Andorra la Vella". El director financer, Renard Dugert, ha explicat que "actualment, el Centre de Congressos genera una despesa de 700.000 euros anuals per 90.000 d'ingressos. Cal tenir en compte que el casino pot generar en un termini d'entre 7 i 10 anys uns 20 milions d'euros cada exercici".\nDugert creu que podrien obrir la insta·lació en un termini d'un any a partir de la concessió i que no serà només un casino "sinó un projecte integral de gastronomia, espectacles i cultura. Haurà de posicionar Andorra com a nova destinació europea de categoria mundial pel que fa al joc però amb una oferta diversificada". Ofereixen 270 posicions de joc, set zones amb pòquer, màquines i presència de fumadors a tot el recinte. "Disposem d'un sistema innovador d'extracció de fums perquè no volem que els fumadors se sentin aïllats i exclosos en una sala a part", ha afegit Dugert. El recinte comptarà amb molta fusta, poques columnes i espais oberts.\nEl Grup Raineau obrirà el 30% del capital en una oferta pública d'accions i ha creat a Andorra la Societat de Turisme i Lleure de les Valls, amb un capital d'1,2 milions d'euros. Raineau, una empresa familiar compta amb 30 anys d'experiència en el negoci del joc dels casinos. Està present a Europa, l'Orient Mitjà i l'Amèrica Llatina explotant 14 casinos i 4 hotels. Té més de 2.000 empleats i genera un volum de negoci anual de més de 100 milions d'euros.


query_builder 20 octubre 2003 17:01\nLa Generalitat aprova l'estudi informatiu i d'impacte ambiental de la variant de la C-66 a Bordils\nLa nova carretera, amb un cost total de 21 MEUR i una longitud de gairebé 6 Km, funcionarà com autovia, és a dir, disposarà de dos carrils per sentit\nLa Direcció General de Carreteres del Departament de Política Territorial i Obres Públiques ha aprovat l’estudi informatiu i d’impacte ambiental de les obres de construcció de la variant de la carretera C-66, al seu pas per la població de Bordils (Gironès). Aquesta actuació, que també afecta als termes municipals de Celrà, Juià, Sant Martí Vell, Sant Joan de Mollet i Flaçà, es preveu que surti a informació pública a finals d’aquest mes d’octubre. Les obres suposen una inversió de 21 MEUR per part de la Generalitat.\nL’objectiu de l’estudi informatiu i d’impacte ambiental és la definició i valoració de totes les obres necessàries, per tal de dissenyar la variant de Bordils, a la carretera C-66.\nTotes les alternatives estudiades comencen al punt quilomètric 22,33, a l’alçada de Flaçà, i tenen el seu final a una nova rotonda situada al vial que envolta el polígon industrial de Celrà.\nDescripció de l’alternativa escollida:\nAquesta alternativa aprofita, en els termes municipals de Flaçà i Sant Joan de Mollet, el corredor de la carretera actual desdoblant-la. En canvi, al seu pas per Bordils, utilitza el corredor que es separa més de la carretera existent i del nucli de Bordils. El final de la variant, que se situa just a l’entrada del terme municipal de Celrà, considera una futura segona fase que formaria la variant d’aquesta població.\nLa variant, d’uns 5,9 Km de longitud, tindrà caràcter d’autovia, és a dir, serà desdoblada. Així doncs, disposarà de 4 carrils de 3,5 m, 2 vorals interiors de 2 m i 2 vorals exteriors de 2,5 m, amb una mitjana de 0,6 m.\nEl pendent màxim serà del 4,1% i el radi mínim serà de 450 m, la qual cosa permetrà una velocitat específica de 100 Km/h.\nA més la variant de Bordils contempla els enllaços següents:\n· Una rotonda, a diferent nivell, sobre la carretera actual (situada a cavall dels termes municipals de Celrà, Juià i Bordils).\n· Un semi-enllaç sobre el camí que va de Bordils a Juià pel Mas Seguer.\n· Una rotonda, a diferent nivell, sobre el traçat existent, al terme municipal de Sant Joan de Mollet.\n· També s’ha previst la construcció de passos superiors per donar continuïtat a diferents camins i carreteres que creuen la variant i la formació de passos de la variant sobre els diferents torrents que creua.\nMapa C-66 variant Bordils 101


JOCS DE MOVIMENT | Jocs al pati\nCANÇONS ELIMINATÒRIES i FORMES D’ELECCIÓ\nJOC: GOMA ELÀSTICA\nJOCS D’ALTRES PAÏSOS\nL’ARANYA I LES MOSQUES\nTipus de joc: Col·lectiu, de gran psicomotricitat\nEspai de joc: Pati\nNombre de jugadors: Mínim de 5\nA partir de: 4 anys aproximadament\nMaterial: guix o un palet\nOBJECTIUS: Afavorir el moviment de tot el cos, l’agilitat i la rapidesa de reflexos.\nUn jugador fa d’aranya i la resta, de mosques. Es col·loquen separats per 2 ratlles, a uns 10 metres de distància. L’aranya, darrera de la seva ratlla, crida: “aranya” i les mosques li contesten “peluda”. Llavors l’aranya ha de córrer en direcció al cau de les mosques,intentant atrapar en aquest recorregut el màxim de mosques. Aquestes han de córrer cap al cau de l’aranya sense ser atrapades. Les mosques atrapades queden quietes amb els braços oberts en el lloc on l’aranya les ha agafat i es converteixen en teranyina. Com més mosques siguin atrapades, més tupida serà la teranyina i amb més dificultat passaran les mosques vives d’un cantó a l’altre.\nCal dir que les “mosques teranyina”, sense bellugar els peus de terra, poden anar atrapant mosques. Cada vegada que es canvia de camp, l’aranya fa el seu crit i les mosques li contesten “peluda”. Aquest és el senyal per començar una nova partida. Acaba el joc quan noqueda ni una mosca.\nCal delimitar molt bé el camp de joc, ja que d’altra manera les mosques s’escaparien pels costats.\nTipus de joc: De gran psicomotricitat\nAfavorir la força de braços i el joc de cintura\nS’asseuen tots els nens a terra amb les cames obertes i uns sobre els altres, llevat d’un. Aquest és l’encarregat d’arrencar les cebes. Un cop asseguts, s’agafen per la cintura i el primer dóna les mans al qui arrenca cebes, que intenta treure’l de la fila. Així, es van arrencant fins que no en queda cap. Cada vegada que se’n treu un, aquest es posa darrera del qui les arrenca i l’ajuda.\nTipus de joc: D’amagar\nNombre de jugadors: Indeterminat, com més millor\nMaterial: CapA partir de: 3 anys aproximadament\nAfavorir l’aspecte motor de tot el cos i la imaginació\nUn dels jugadors para i ha de comptar fins a un número establert, mentre els altres s’han d’amagar. El qui compta, un cop ha acabat idiu la frase: “Qui no s’amaga para” i ha de buscar els altres jugadors. Quan en veu un, ha de córrer cap el lloc on estava parant i intentar arribar abans que el qui estava amagat; i tocant la paret ha de dir: “un, dos, tres…” i el nom del qui ha vist. Si el qui està amagat aconsegueix arribar abans que el qui para, diu: “un, dos, tres, salvat”.Pot passar que el qui para vegi un dels que estan amagats i el confongui. Si és així, el qui està amagat surt i diu: “has trencat l’olla”.Després, tots surten i el que parava torna a parar.\nLA GALLINA CEGA O LA PUPUT\nEspai de joc: Classe o pati\nNombre de jugadors: Mínim de 10\nMaterial: Un mocador\nAfavorir l’aspecte motor de tot el cos i també, en el cas del que fa de “gallina”, la psicomotricitat fina.\nTothom s’agafa de les mans formant una rotllana. Una persona es posa al mig amb els ulls tapats i ha de fer el possible per agafar algúi descobrir com pugui (palpant, etc.) qui és. La gent de la rodona comença a donar voltes i fer tot el possible per esquivar la persona dels ulls tapats. Quan la del mig atrapa algú i endevina qui és, aquesta passa al cercle i l’altra es posa al mig de la rodona amb els ulls tapats i continua el joc.\nEn el cas de nens i nenes de 6 o més anys, quan la “gallina” agafa algú sempre es mira de disfressar-lo (posar-li ulleres, collarets,amagar-li el cabell…) per tal de confrondre la gallina.\nTipus de joc: Joc de moviment\nEspai de joc: Exterior\nNombre de jugadors: 7 com a mínim\nA partir de: 7 anys\nMaterial. Un mocador de roba\nDesenvolupar la rapidesa i reflexos dels participants.\nEs formen dos equips amb el mateix nombre de jugadors cadascun, enumerats en secret a partir del número 1 en endavant, però amb els mateixos números a cada equip. Cada equip s’alinea darrere una ratlla, un en una banda i l’altre davant seu, cara a cara, a una distància aproximada de 8 a 10 metres. Just al mig del terreny de joc, s’hi posa un jugador que fa de jutge, i amb un mocador agafat amb la punta dels dits amb el braç estirat cap endavant. Quan aquest jugador diu un número, els jugadors d’ambdós equips que el tenen han d’anar corrents a intentar agafar el mocador i tornar al darrere de la seva línia. Si el jugador que ha agafat el mocador, mentre corre cap a la seva línia, és tocat pel jugador contrari, que el persegueix, queda eliminat. Si el perseguidor no el pot atrapar, l’eliminat és ell perquè no ha aconseguit el mocador.El joc s’acaba quan queden eliminats tots els jugadors d’un equip.\nEspai de joc: Exterior però delimitat\nNombre de jugadors: 10 com a mínim\nA partir de: 7 anys aproximadament\nEs formen dos equips amb el mateix nombre de jugadors (cinc com a mínim, i deu com a màxim) i es tracen dues línies rectes als extrems del camp de joc, que delimiten el castell de cada equip. Es marquen també dues línies als costats amb un punt central, per als presoners respectius. Cada equip se situa darrere de la seva línia, amb els jugadors l’un al costat de l’altre, formant una barrera i amb una mà estesa. Un dels jugadors de l’equip que comença se situa davant dels jugadors contraris, a l’altra banda de la línia, i els toca suaument les mans. Acontinuació pica la mà d’un dels jugadors i es retira ràpidament cap al seu castell. El jugador tocat va darrere del seu enemic per atrapar-lo, i si aconsegueix tocar-lo abans que travessi la línia del seu castell, el fa presoner i el col·loca al seu camp de presoners. Sino el toca, el jugador que ha iniciat la persecució resta estalvi al seu castell.Tot seguit, és el primer jugador de l’altre equip el que comença una nova persecució, després de picar la mà a un jugador contrari.Els presoners se salven si un dels jugadors que inicia el joc, tot aprofitant la carrera de tornada al seu castell, toca un o més presoners i aquests no són tocats pel jugador que persegueix el primer. El joc finalitza quan un equip aconsegueix fer presoner tot l’equip contrari.


La culpa no és d'en Josep Borrell (o no tota)\nBarcelona. Divendres, 7 de febrer de 2020. 19:26\nNo es pot ni imaginar la mandra que em fa parlar del personatge. Sobretot perquè és massa fàcil i massa temptador, en general. Fer un article en contra d'en Josep Borrell és èxit segur i, home, millor arriscar una miqueta, no troba? Però, superem la recança i aprofitem la seva última barbaritat per analitzar les carreres d'aquells que, com ell, són professionals de provocar incendis allà on van i que continuen anant-t'hi perquè els hi continuen enviant.\nL'última barbaritat de l'actual alt representat de la Unió Europea per a la Política Exterior ha consistit en aprofitar un acte amb José Manuel García Margallo, el seu predecessor al càrrec de ministre d'exteriors espanyol, per desbarrar sobre canvi climàtic. Sota el concepte que ell va anomenar “Greta Thumberg”, va aprofitar per fer cunyadisme amb el següent argument: “Està bé sortir a manifestar-se fins que et demanen contribuir a pagar-ho. M'agradaria saber si els joves que surten a manifestar-se a Berlín són conscients de quant valen aquestes mesures i si estan disposats a rebaixar el seu nivell de vida per subsidiar els miners polonesos”. Naturalment no perdrem ni una mil·lèsima de segon en criticar un catúfol de la mida de la Via Làctia, perquè hi ha tants àmbits per on fer-ho que només de pensar-ho, la cosa provoca badalls. Però convenia situar la guspira inicial per poder dir que la Comissió Europea ràpidament se n'ha desmarcat i que després d'una crida a l'ordre de Teresa Ribera, ministra espanyola de Transició Ecològica, Borrell ha hagut de rectificar. I dient això deixem el tema al lloc precís per procedir a comentar el que anomenarem Borrellisme Constitucional.\nEl pròxim abril, en Josep Borrell complirà 73 anys. Ocupa càrrecs públics des del 1979, quan va entrar de regidor al poble madrileny de Majadahonda. I en aquests 41 anys (QUARANTA-UN!!!) ho ha estat tot. I encara hi continua. Durant un temps va fer veure que plegava (o el plegaven), però va apuntar-se als postulats ideològics de l'unionisme més radical i això li va servir per revifar. Perquè, reconeguem-ho, l'Estat paral·lel és tan cruel i venjatiu amb qui decideix que són els seus enemics com terriblement agraït amb la seva gent. I Borrell ho és. Dels seus. Molt.\nTotal, que som davant l'èxit d'algú que sempre ha sabut situar-se als llocs des d'on es decideix qui s'ha de col·locar i on. I a partir d'aquí, sempre puntada amunt agraint-li uns serveis prestats que caldria saber quins ha estat exactament i uns èxits que convindria conèixer. El problema és que allà on va, sempre hi ha alguna polèmica, algun sidral, algun estirabot, alguna impertinència, alguna situació millorable, algun moment de vergonya aliena.\nI, tot i així, continuen donant-li càrrecs. I no menors. I ell els accepta convençut que encara són poc per la seva infinita vàlua. I paga la generositat fent de Borrell. Perquè no pot evitar-ho. Perquè són les coses de la gent que està encantada d'haver-se conegut i que va pel món convençuda que li devem alguna cosa. I així ens va.\nOpinió Pedro Sánchez i l’orfeó burgalès Iu Forn\nOpinió Pedro Sánchez nos visita Iu Forn\nOpinió El major Trapero i la ouija telepàtica Iu Forn\nOpinió L’Espanya de Felip VI (la seva) Iu Forn


L’artista ha fet 300 gravats commemoratius inspirant-se en l’espardenya\nDivendres, 20 març 2015. 03:00. Francesc Vilaprinyó i Albareda.\nLa Comissió Organitzadora del Tricentenari ha editat 300 gravats per regalar a tots aquells que han col·laborat en els actes i l'organització d'aquesta efemèride. L'obra, reflex del caràcter català: unes set betes, és obra de l'igualadí Ramon Enrich\nEl present per a tots aquells que han posat el seu gra de sorra en l'organització del Tricentenari té matèria prima anoienca. En commemoració dels 300 anys de resistència, la comissió organitzadora va encarregar 300 gravats per a regalar a diferents persones que han contribuït en diferents tasques. I l'encarregat de fer-los ha estat Ramon Enrich, que s'ha inspirat en l'espardenya de set betes, el calçat tradicional català, amb un lema també: "El gest humà d'avançar i la simplicitat d'una passa són els motius d'aquest gravat. Amb el calçat ben lligat i una actitud activa per assolir l'objectiu perdut". El paper, també és anoienc, de Capellades.\nEl dissenyador ha volgut transmetre en aquests gravats "una metàfora de la nostra lluita, del que significa l'espardenya". El calçat mediterrani, nostrat, i a la vegada que s'embruta i que es desgasta -el desgast i l'erosió són un tema circular en l'obra de Ramon Enrich-, "que ha caminat durant 300 anys i que ara hem de veure i anhelem si després de tot aquest camí, fem el pas definitiu".\nAmb el dibuix volia "crear quelcom que no fos abstracte del tot". L'espardenya de set betes apareix ben lligada i exhibeix, a part del desgast, també resistència: "és una imatge simpàtica" i aporta una dosi d'optimisme, de caminar endavant. Els gravats, amb una mateixa base, tenen lleugeres variacions i es van treballar durant el darrer estiu. En aquesta edició limitada, cada gravat porta un número i pertoca a un any dels 300 que van des de 1714 fins el 2014. Exemplars únics i que porten inscrita a mà la llegenda "un dels tres-cents anys d'aquest trajecte". Cada gravat s'ha estampat i ultimat de manera individual, full a full, amb una base manual i amb pigments naturals.\nEls igualadins Ramon Enrich i Raul Martínez participen a l'exposició 'El tió generós'\n'La sal de la tierra', demà al CineClub\n20 de març 2015.07:53h\nEn aquet cas no puc expresar la meva satisfaccio ni orgull podrien dir que com a famiçiar soc part interesada pero si que dire que em el seu treball grafic disposa de la capacitat de portar un... Llegir més concepte a la realitat mes solida


| EVOBAC | Limpieza de calidad en Tarragona, Castellón y Barcelona – Empresa de neteja professional\nEmpresa de neteja professional gener 27th, 2014 administrador\nNeteja i manteniment d’instal•lacions:\nHospitals / Centres de Salut\nPer a la neteja dels centres de salut i hospitalaris es requereixen sistemes, mètodes i una gestió molt professional i nosaltres comptem amb això. Oferim un sistema basat en la utilització de la tecnologia de micro fibres, el fregat humit, classificació per codi de colors dels teixits de la neteja segons l’OM. S., ozonització i esterilització de l’aire de les sales de risc. Continuar llegint\nAjuntaments Hem estat escollits entre un gran nombre d’empreses del sector per realitzar el servei de neteja d’institucions i administracions. Un fet que avala la trajectòria de Sénia-net per la seva òptima gestió de la qualitat, de la prevenció de riscos laborals, de la innovació tecnològica i per l’excel•lent relació qualitat preu dels seus serveis. Continuar llegint\nCol•legis públics i privats Evobac Integral Services disposa d’una metodologia adequada per a la neteja i higiene de centres docents. Una bona higiene és primordial per tal de tenir la màxima tranquil • litat de les famílies. Evitem qualsevol risc de propagació de malalties originades per un mal estat de la neteja del centre. Continuar llegint\nMagatzems, Naus i Centres Logístics La nostra empresa està formada per un equip de professionals especialistes en la utilització de productes químics que s’encarreguen de mantenir en òptimes condicions les instal • lacions industrials. Continuar llegint\nPer garantir un bon servei, programem els horaris perquè causin la menor interferència possible, dissenyem plans específics per al manteniment de passadissos i zones de pas, dotem als centres amb maquinària més adequada i designem la figura del responsable que ha d’actuar com a interlocutor entre l’equip de neteja, l’empresa i el centre comercial. El nostre principal objectiu és garantir al nostre client la màxima higiene i pulcritud. Això només s’aconsegueix a través d’una gran atenció en la formació de professionals i amb l’ús de la tecnologia més indicada per a la neteja de grans superfícies. Continuar llegint\nSi es requereix la neteja de pàrquings d’una manera ràpida, eficaç i amb garantia, Sénia-net disposa del personal i la maquinària més efectiva per a la realització d’aquest servei. Continuar llegint\nLa neteja d’hotels i cases rurals és molt diferent de la neteja industrial per tractar-se de llocs on habiten persones. Cal actuar en profunditat per garantir una correcta higiene en lavabos, habitacions i zones comunes, fins i tot desinfectar. Evobac Integral Services s’ha especialitzat en el rentat de moquetes per poder trepitjar en menys de 12 hores. Els revestiments tèxtils es mantindran amb aspirat mecànic i diari i la neteja puntual de taques recents. Continuar llegint\nFem servir mètodes específics que ens ajuden a aconseguir un ambient net, en restaurants, cafeteries, zones lúdiques …. etc. En afrontar aquest tipus de servei, tenim molt present els mètodes, procediments i plans de treball a desenvolupar amb l’objectiu d’adaptar a les necessitats logístiques i horàries que aquest tipus de negocis requereixen. Continuar llegint\nLa nostra plantilla està altament qualificada per netejar tota mena de superfícies i mobiliari, inclòs zones nobles. La tècnica de neteja adequada s’aplicarà en funció de la naturalesa de la brutícia que vulguem eliminar, i de la superfície que pretenem netejar. Continuar llegint\nComunitats de veïns / cases particulars\nEns adaptem a les necessitats de cada comunitat o habitatge amb la certesa de poder oferir-los el millor preu i la millor qualitat en servei. El client tria quantes persones necessita, quin horari i quins dies requereix el servei, sense preocupar-se de vacances, baixes o permisos. Continuar llegint\nEls vaixells pateixen una alta acumulació de gèrmens originats per la humitat i els espais reduïts. La pols, la brutícia, la sal i la sorra, són algunes de les causes d’un desgast accelerat dels acabats. Continuar llegint\nNeteja i manteniment de:\nTractem les façanes d’edificis amb aigua freda i calenta a pressió utilitzant productes químics però sense alterar les condicions físiques o químiques dels materials i deixant les superfícies totalment netes. Apliquem un tractament hidròfug, impermeabilitzant i incolor sobre les superfícies netes i seques evitant l’aparició d’humitats i verdors.\nSénia-net basa els seus serveis en l’optimització de rendiments a través de la innovació tecnològica i l’especialització. És per aquest motiu que disposem d’un equip humà que es divideix segons el tipus de treball que han de realitzar. Un equip de professionals altament qualificat i especialitzat en la neteja de vidres, persianes, rètols, veles i marcs. Aquests especialistes es presenten periòdicament a casa del client en les freqüències i dates prèviament programades pels nostres assessors tècnics dins del pla de treball de neteja.\nLa millor manera de poder realitzar aquesta neteja és mitjançant aigua osmotitzada ja que ens evita haver d’assecar i a la vegada, eliminar aquelles restes de minerals que disminueixen la productivitat del panell solar. Oferim als nostres clients un nou sistema que, per mitjà d’aigua tractada i a través d’una eina específica, aconsegueix obtenir una neteja pràcticament total de la zona a netejar.\nSénia-net realitza la neteja de la seva piscina i zones adjacents, amb productes desinfectants i aigua a pressió controlada per al seu posterior ompliment, i gaudeixi de tot l’estiu.\nNeteja de catifes, moquetes i tapisseries\nPer a la neteja de moquetes, tapisseries i catifes disposem de dos sistemes de neteja diferents, depenent de la naturalesa de la superfície i brutícia a tractar. El mètode amb escuma és un sistema que s’empra fonamentalment en la neteja de catifes i moquetes. Consisteix a aplicar un producte en forma d’escuma sobre tota la superfície del revestiment tèxtil de tal manera que un cop s’ha assecat l’escuma dels residus queden dipositats en forma de pols. Posteriorment, es necessita un aspirador per a poder eliminar tant la brutícia com els residus d’escuma. El mètode injecció-extracció consisteix en la polvorització d’una solució aquosa calenta sobre el paviment per dissoldre la brutícia adherida i immediatament aspirar absorbint aquesta solució i la brutícia arrossegada per ella. Per aplicar aquest mètode s’utilitza una màquina de netejar d’injecció-extracció que realitza dues funcions de forma simultània: polvoritzar l’aigua amb un detergent neutre i aspirar aquesta solució.\nCada dia els graffitis són més difícils d’eliminar per la seva composició química i les superfícies a tractar. Sénia-net disposa dels productes químics necessaris per a la seva eliminació, de màquines d’alta pressió autònomes i de resines i polímers per a la protecció i impermeabilització de les façanes a tractar. Som conscients que quan un client vol netejar un grafit s’ha d’actuar amb la màxima rapidesa i professionalitat. Per aquest motiu hem creat un nou sistema de sol•licitud de pressupostos urgents de neteja de grafits. Ajuntant unes fotos i contestant unes preguntes molt senzilles li podem facilitar els pressupostos del servei sol•licitat en un curt període de temps, i en cas de la seva conformitat, organitzar ràpidament les brigades d’especialistes perquè realitzin la neteja.\nPolit i abrillantament\nEls tractaments de paviments requereixen de tècnics i executors del servei molt professionals perquè l’assessorin sobre el sistema més adequat per a les seves necessitats. Amb Sénia-net no s’haurà de preocupar de quin és el servei que vostè ha de contractar ja que els nostres assessors tècnics comercials i els nostres tècnics especialitzats en paviments li indicaran quin és el millor procés a seguir obtenint com a conseqüència un resultat excel • lent. Tindrem en compte també si el que necessita el client és un paviment amb efecte mirall, un paviment que no pugui relliscar, recuperar el color, segellar la porositat … A més, si cal, inclourem dins del pla de treball habitual un manteniment del paviment amb actuacions periòdiques a realitzar per les nostres brigades especialitzades.\nNeteja d'altura i de zones de difícil accés\nSénia-net ha importat des d’Estats Units una màquina per a la neteja dels vidres, plaques solars i tot tipus de superfícies rentables que aconsegueix una altura de fins a 20m sense màquines elevadores i que respecta el medi ambient gràcies al sistema d’osmosi. Cada vegada són més les naus industrials, hotels o centres comercials que estan construïts amb una gran quantitat de superfície de vidre i, en molts casos, de difícil accés per elevadors o bastides. Amb un equip de Evobac Integral Services compatible, podem reduir aquesta neteja a una tasca senzilla i ràpida, obtenint a més uns resultats excepcionals i una considerable reducció de costos. Amb aquest sistema netegem la part envidrada i també podem netejar tota la façana completa incloent marcs, rètols o marquesines. acristalada y también podemos limpiar toda la fachada completa incluyendo marcos adornos, rótulos o marquesinas.\nLa síndrome de Diògenes és un trastorn del comportament que normalment afecta persones d’avançada edat que viuen soles. Es caracteritza pel total abandó personal i social i per l’aïllament voluntari a la pròpia llar acompanyats en la majoria dels casos per l’acumulació de grans quantitats d’escombraries o de deixalles domèstiques. La nostra empresa està habilitada i capacitada per fer aquest tipus de neteja. Ens encarreguem de desallotjar i dipositar tots els objectes i escombraries acumulats en un centre de recollida selectiva de residus. Posteriorment, el local serà netejat i desinfectat per a la seva nova habilitació utilitzant l’última tecnologia en maquinària i els millors productes desinfectants.\nSubministraments, control i reposició\nEvobac Integral Services, cuidant tots els detalls, realitza els subministraments, control i reposició de tots els productes i articles higiènics necessaris per mantenir en tot moment aquells espais de caràcter més personal en perfecte estat d’utilització.\nNeteja de vials\nUn determinat nucli de la població, encara té l’hàbit de llençar el xiclet directament sobre les voreres o els paviments un cop mastegat. Amb els efectes del sol i el pas del temps, aquest producte forma una pasta de color fosc que deteriora l’aspecte del paviment. El nostre mètode garanteix la neteja de totes les superfícies afectades per aquest fenomen. Pla de Neteja Bàsic El nostre equip està preparat per donar un servei de qualitat, una resposta ràpida a les incidències i incorporen les tecnologies més eficaces per obtenir uns resultats òptims. Aquest Pla Bàsic de Neteja consta de diferents tractaments com la neteja manual o mecànica, amb vehicles especialitzats, de voreres i calçades que variarà en funció de les necessitats de cada zona a tractar. L’objectiu de Evobac Integral Services és aconseguir i garantir un servei de neteja òptim de la via pública durant les 24 hores i els 365 dies de l’any. Pla de Neteja Complementari: El Pla de Neteja Complementari es basa en una sèrie de tractaments específics que tenen com a objectiu complementar el Pla Bàsic en aquell tipus d’actuacions que necessiten algun tipus d’especialització. La finalitat de Evobac Integral Services és garantir unes condicions òptimes d’operativitat, rendiment, coordinació i adaptabilitat dels diferents equips. Cada tractament específic conté un pla d’actuació que especifica la definició de l’objecte a tractar, la composició i la dimensió de l’equip, el seu àmbit d’actuació, els horaris, els mitjans d’avaluació i control, etc …. Parcs infantils La neteja i higiene dels mòduls multi jocs és sinònim d’una presència atractiva per al seu públic i a més, la neteja i el bon estat dels parcs garanteix la seguretat i higiene dels més petits. La nostra empresa utilitza els millors productes higienitzants del mercat per poder garantir una màxima seguretat i neteja a tots els usuaris d’aquests equipaments.\nA Evobac Integral Services tenim un equip de professionals altament qualificat en la neteja i manteniment de zones verdes, parcs i jardins, tant en el sector públic com en el privat.


El TIB supera en els darrers mesos de 2021 la demanda del mateix període de 2019, abans de la pandèmia\nDarrera actualització: 10 gener 2022\nEl conseller de Mobilitat i Habitatge, Josep Marí, acompanyat del director general de Mobilitat i Transport Terrestre, Jaume Mateu, ha presentat avui els resultats del transport públic interurbà durant el 2021.\nLa xarxa del TIB, bus, tren i metro, durant el 2021 ha mogut 11.378.559 usuaris, dels quals 6.797.501 són usuaris del bus i 4.581.058 de la xarxa ferroviària (tren i metro). Així doncs, la demanda que hi ha hagut durant el 2021 ha estat un 69 % de l’existent respecte de l’any 2019.\nDurant la presentació, el conseller Marí ha ressaltat les dades més significatives d’aquest any en matèria de mobilitat:\n— La demanda total del servei interurbà (bus, tren i metro) s’ha incrementat en els darrers mesos de l’any. Durant el mes de novembre ha estat un 2 % superior que la de 2019, en què ha passat de 944.585 a 965.878 usuaris. El mes de desembre la demanda ha estat un 4,14 % superior que la de 2019, i ha passat de 825.945 a 860.144 viatgers.\nEls usuaris de bus han estat més dels que hi va haver durant els mateixos mesos de l’any 2019, el que ha representat un increment del 13,6 % el mes de novembre i del 23,4% el desembre respecte de la demanda de fa dos anys.\n— El canvi en el sistema tarifari ha reduït el preu mitjà del viatge. Tenint en compte el total de bus, tren i metro i tots els títols de transport, el preu mitjà ha passat de 2,03 euros durant l’any 2019 a 1,85 euros l’any 2021.\nAquesta mesura també ha suposat un fort increment d’expedicions de la targeta intermodal (amb 46.058 targetes noves el 2021), que és el sistema de pagament que ja empra el 65,6 % dels usuaris.\n— L'ampliació de la gratuïtat dels viatges fins als menors de 16 anys ha fet que es multipliqui el nombre d’usuaris d’aquest tram d’edat. S’ha passat de 21.543 usuaris el gener a 66.062 el setembre (a mitjans d’aquest mes va entrar en vigor la mesura) i fins arribar a 99.540 usuaris el desembre.\n— La integració tarifària amb l’EMT es va completar el mes de novembre, el que facilita la combinació de trajectes entre els sistemes interurbans i els busos de l’EMT, amb transbordaments gratuïts. S’han fet 38.863 viatges amb la targeta TIB a l’EMT des del mes de juliol.\n— La incorporació de la targeta bancària com a títol de transport ha estat una nova mesura que ha facilitat els viatges dels usuaris, sobretot per als no residents o per als viatgers esporàdics.\n— Durant l’any 2021, el 65 % dels viatges amb bus, tren o metro s’ha fet amb la targeta intermodal, un 14 % amb targeta bancària, un 18 % amb bitllet senzill i el 3 % restant amb la targeta ciutadana de l’EMT (vàlida per viatjar en el metro de la UIB).\nA més, ha destacat el conseller Marí durant la presentació: «Aquests són els resultats de l’aposta ferma per la millora constant del servei de transport públic, que encara l’any 2022 amb més reptes importantíssims, com la continuació d’obres de millora de les infraestructures ferroviàries, i nous projectes les obres dels quals començaran enguany, com l’ampliació del metro al Parc Bit o el nou baixador de tren a la ciutat d’Inca, mentre avança la tramitació d’altres projectes emblemàtics com el tramvia de Palma».


Four-Bedroom Villa Rcn Zeewolde 1 Zeewolde Països Baixos - Ofertes d'hotels amb els MILLORS DESCOMPTES EN LÍNIA\nMés informació sobre Four-Bedroom Villa Rcn Zeewolde 1\nPer als viatgers què vulguin captar les imatges i els sons de Zeewolde, Four-Bedroom Villa Rcn Zeewolde 1 és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nFour-Bedroom Villa Rcn Zeewolde 1 ofereix un servei impecable i compleix amb totes les exigències dels més experimentats viatgers. Aquest hotel ofereix nombroses instal.lacions en el lloc per satisfer el més exigent dels clients.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Four-Bedroom Villa Rcn Zeewolde 1 és una elecció inteligents per a viatgers a Zeewolde, i ofereix una estada relaxant i sense molèsties.


La companyia el vol aplicar a 22 centres d'arreu de l'Estat per les conseqüències en el sector de l'aviació arran del Covid-19\nper ACN Barcelona. 12 de març de 2020 16:29\nEls afectats són els 22 centres d'Air Europa de tot l'Estat | iStock\nLa companyia Air Europa ha traslladat als sindicats la seva intenció de presentar un Expedient de Regulació d'Ocupació temporal (ERTO) a 22 centres d'arreu de l'Estat per les conseqüències en el sector de l'aviació arran del coronavirus. Segons el sindicat de pilots Sepla, la direcció de la companyia no ha concretat quin abast tindrà l'expedient. En els pròxims set dies, es formarà una comissió negociadora i l'aerolínia haurà d'aportar la documentació que justifiqui aquesta mesura en les dues setmanes següents.\nEn un comunicat, Sepla ha mostrat la seva "bona disposició a negociar qualsevol tipus de mesura que impedeixi la pèrdua de llocs de treball i dels drets dels pilots". "Som conscients de la delicadíssima situació que travessen i travessaran moltes de les nostres companyies, per tant el nostre ànim negociador és inqüestionable", afirma el sindicat. Entre les tripulacions de cabina, pilots, personal de terra, mecànics i auxiliars, Air Europa compta amb 3.600 treballadors a l'Estat.\nPer la seva banda, el responsable de la secció sindical estatal d'USO, Carlos Varas, ha fet una crida a "calma dins d'aquestes circumstàncies excepcionals". "En les negociacions, tractarem e minimitzar al màxim les repercussions en els treballadors, buscant totes les alternatives possibles perquè en cap cas suposin la pèrdua de llocs de treball".\nNaturgy ajorna les factures de pimes i autònoms pel coronavirus


Andrea Down, la vida des d'un altre punt de vista: Concurs fanarts. 4-Eva M Ramon\nConcurs fanarts. 4-Eva M Ramon\nAvui us deixo aquest fanart que m'ha arribat de la mà de l'Eva. Ja fa temps que ens coneixem amb l'Eva, arrel d'una ressenya que fa fer al seu blog sobre l'Andrea. Des de llavors hem mantingut el contacte virtual. Tot i que no ens hem vist mai en persona, la considero una amiga.\nVam coincidir en el projecte comic21 on va col·laborar amb 4 planes del Tato, que és qui acompanya a l'Andrea en aquest magnífic fanart ple de ritme. Tot i que sóc un sapastre a la pista, em venen ganes de posar-me amb aquest dos a moure el cos !!!\nNo deixeu de visitar el seu blog per veure tot el seu treball. Us encantaran els personatges, el dinamisme dels seus dibuixos, el domini del color... La veritat és que és una artista a la que tinc molta enveja, sana, però enveja :)\nTambé podeu seguir-la al seu Tumblr on hi ha de tot una mica, fotos, esborranys, dibuixos acabats...\nManel, moltes gràcies pel teu escrit però em faràs sortir els colors!!! M'ha agradat molt participar en aquest concurs que has muntat perquè dibuixem l'Andrea, però sobretot ho henfet perquè vull guanyar una samarreta ! ;-D\nA continuar dibuixant!!!\n1 de maig de 2013, a les 1:30\nGràcies a tu !!! el tema de la samarreta ja no depèn de mi... je,je\nI en això estic, en dibuixar, dibuixa, dibuixar...\n1 de maig de 2013, a les 11:54


Varosha, de Mireia Calafell i Joana Gomila | Activitats CaixaForum Palma\nVarosha, de Mireia Calafell i Joana Gomila\nPer causes alienes a la seva voluntat, la violoncel·lista Björt Rùnars no podrà tocar al concert d’aquest vespre a CaixaForum. Tanmateix, l’espectacle de poesia i música es manté i, a l’escenari, la cantant, compositora i intèrpret Joana Gomila acompanyarà la poeta Mireia Calafell.\nPoesia i música i dues veus que coincideixen a Palma de manera improvisada per oferir-nos un viatge a partir de l’experimentació sonora de Gomila i els poemes de Nosaltres, qui (LaBreu, 2020), Premi Mallorca de Poesia al 2019 i Premi Cavall Verd 2020 al millor llibre de poemes de l’any.\nEspectacle en col·laboració amb Pepe Olona, fundador d'Arrebato Libros i un dels creadors del projecte "Universal Poem".\nDimarts 3 d’agost, a les 19 h\nDel 21 d'abril al 22 de desembre de 2021\nDel 28 d'abril al 15 de desembre de 2021


Catalunya, a la posició 243 del rànquing de regions amb menys atur de la UE - CATzona\nCatalunya, a la posició 243 del rànquing de regions amb menys atur de la UE\nCatalunya va ser la 42a regió amb més atur de la Unió Europea el 2018 d’un total de 285, segons dades de l’Eurostat. Això suposa que Catalunya, que va tancar l’any passat amb un 11,5% de l’atur, es troba entre el 16% de regions amb la desocupació més alta de la UE, segons dades publicades aquest dilluns per l’Eurostat.\nLa mitjana de la UE va ser del 6,9%, mentre que entre els països de la zona euro l’atur va ser del 8,2%. La mitjana espanyola es va quedar en el 15,3%.\nEl rànquing de regions l’encapçala el territori francès d’ultramar de Mayotte, amb un 35,1%, seguida per Ceuta, amb un 29%. De fet, tres regions espanyoles més es troben entre les deu amb més atur de la UE: Melilla, Extremadura i Andalusia. Aquestes deu regions es reparteixen en quatre estats membres: França, Espanya, Itàlia i Grècia.\nA l’altre extrem, en canvi, Praga encapçala amb un 1,3% la classificació de les àrees amb menys atur, seguida per una altra regió txeca, la del Sud-Oest, amb un 1,5%. De fet, les deu regions amb menys atur també es concentren en quatre països: Txèquia, Alemanya, Hongria i el Regne Unit.\nAmb l’atur de llarga durada, però, Catalunya millora les xifres europees, amb un 41% dels aturats sense feina durant més d’un any, 2,2 punts per sota de la taxa europea i set dècimes menys que l’espanyola.\nPel que fa a l’atur juvenil, Catalunya va tancar l’any passat amb un 27,7% dels joves entre 15 i 24 anys desocupats. Això suposa gairebé doblar la mitjana de la UE, que el 2018 es va situar en el 15,2%. La mitjana d’Espanya, en canvi, va ser del 34,3%, 6,6 punts per damunt de Catalunya.\nFont – %author%\nEl Reial Madrid es deixa el liderat al camp d’un gran Mallorca (1-0)\n“La setmana de la indignació”, portada de l’ARA\nUn esvalotador unionista intenta provocar els manifestants a Urquinaona\nRufián: “Cal lideratge polític. Hem de canalitzar la frustració, la ràbia i la impotència”